ΙδΕΚ

Ενημερωτική Εκδήλωση “Cross-cutting issues in Horizon Europe”
2021-05-28 10:00 - 13:00 (Europe/Athens)
Το Ίδρυμα Έρευνας και Καινοτομίας διοργανώνει στις 28 Μαΐου 2021, στις 10.00 π.μ. με 13.00 μ.μ., ενημερωτική εκδήλωση με τίτλο: «Cross-cutting Issues in Horizon Europe».
Η εκδήλωση θα παρέχει πληροφόρηση για τα «οριζόντια» θέματα (ανεξαρτήτως θεματικής περιοχής) τα οποία οι αιτητές θα πρέπει να λάβουν υπόψη στην ετοιμασία των προτάσεων για υποβολή στο Πρόγραμμα Πλαίσιο της Ευρωπαϊκής Επιτροπής (ΕΕ) για Έρευνα και Καινοτομία «Ορίζοντας Ευρώπη» 2021-2027. Θα παρουσιαστούν επίσης οι υπηρεσίες που προσφέρονται στους δυνητικούς συμμετέχοντες από τα Εθνικά Σημεία Επαφής (ΕΣΕ) της Κύπρου για το Πρόγραμμα.
Συγκεκριμένα, εκπρόσωποι της ΕΕ θα παρουσιάσουν τις απαιτήσεις που σχετίζονται με 5 σημαντικά οριζόντια θέματα τα οποία αφορούν στα Σχέδια Ισότητας Φύλου, θέματα Ηθικής, Ανοικτής Επιστήμης, Αξιολόγησης Θεμάτων Ασφάλειας, Κοινωνικών και Ανθρωπιστικών Επιστημών.
Το συγκεκριμένο σεμινάριο έχει σχεδιαστεί για άτομα που έχουν βασικές γνώσεις και κατανόηση των διαδικασιών και απαιτήσεων των Προγραμμάτων Πλαίσιο της ΕΕ και προτίθενται να υποβάλουν πρόταση στο Πρόγραμμα «Ορίζοντας Ευρώπη».
Η εκδήλωση θα πραγματοποιηθεί διαδικτυακά, μέσω της πλατφόρμας ZOOM. Οι ενδιαφερόμενοι θα πρέπει να εγγραφούν εκ των προτέρων μέσω του συνδέσμου εδώ έτσι ώστε να τους δοθεί πρόσβαση να παρακολουθήσουν την εκδήλωση και να υποβάλουν τα ερωτήματά τους. Σημειώνεται ότι η εκδήλωση θα διεξαχθεί στα Αγγλικά και η συμμετοχή είναι χωρίς χρέωση.
Για περισσότερες πληροφορίες καθώς και την ατζέντα της εκδήλωσης πατήστε εδώ.
Το Πρόγραμμα «Ορίζοντας Ευρώπη», είναι το 9ο κατά σειρά χρηματοδοτικό πρόγραμμα της ΕΕ για δραστηριότητες Έρευνας και Καινοτομίας (Ε&Κ). Με κεντρικό στόχο την μεγιστοποίηση του επιστημονικού, οικονομικού και κοινωνικού αντίκτυπου των επενδύσεων της ΕΕ στην Ε&Κ, το Πρόγραμμα με διάρκεια από το 2021 έως το 2027 έχει συνολικό προϋπολογισμό 95,5 δις. Ευρώ.
Για να λαμβάνετε αντίστοιχη ενημέρωση, αλλά και εξατομικευμένη πληροφόρηση σχετικά με τις ευκαιρίες χρηματοδότησης, εκδηλώσεις και άλλες δραστηριότητες που σχετίζονται με τα ευρωπαϊκά Προγράμματα Έρευνας και Καινοτομίας, μπορείτε να συμπληρώσετε τα στοιχεία και τους τομείς δράσης σας στο ερωτηματολόγιο που θα βρείτε εδώ.
Οι ενδιαφερόμενοι μπορούν να επικοινωνούν με τα αρμόδια στελέχη του ΙδΕΚ και Εθνικά Σημεία Επαφής για το Πρόγραμμα «Ορίζοντας Ευρώπη», Δρ. Καλυψώ Σέπου (ηλεκτρονικό ταχυδρομείο: kalypso@research.org.cy) ή κα Κατερίνα Καρακασίδου (ηλεκτρονικό ταχυδρομείο: kkarakasidou@research.org.cy), ή κ. Μαρίνο Φωτιάδη (mphotiades@research.org.cy) ή Δρ. Ιωάννη Θεοδώρου (itheodorou@research.org.cy), τηλέφωνο 22205000.

Ενημερωτική Εκδήλωση COST: Building Networks and Sharing Ideas – Opportunities to Participate
2021-06-02 11:00 - 13:00
Το Ίδρυμα Έρευνας και Καινοτομίας διοργανώνει στις 2 Ιουνίου 2021, στις 11:00 π.μ. με 13:00 μ.μ., ενημερωτική εκδήλωση με τίτλο: “COST: Building Networks and Sharing Ideas – Opportunities to Participate”.
Την εκδήλωση θα χαιρετίσει ο Διευθυντής του COST (European Cooperation in Science & Technology) Association, Dr Ronald de Bruin, ενώ στελέχη του COST Association θα παρέχουν πληροφόρηση σχετικά με τις ευκαιρίες δικτύωσης που προσφέρει και πως οι ενδιαφερόμενοι μπορούν να συμμετέχουν σε Δράσεις COST ή/και να υποβάλλουν προτάσεις για τη δημιουργία νέων Δράσεων COST. Παράλληλα, θα παρουσιαστεί η εμπειρία τριών (3) εκπροσώπων της Κύπρου σε Δράσεις σχετικά με τη συμμετοχή, την ωφέλεια και τον αντίκτυπό της, ενώ θα δοθούν συμβουλές για την ετοιμασία πρότασης για δημιουργία νέας Δράσης COST. Επιπρόσθετα, θα παρουσιασθεί η σχετική υποστήριξη που μπορεί να παρέχει το ΙδΕΚ σε ενδιαφερόμενους/ες.
Η εκδήλωση θα πραγματοποιηθεί διαδικτυακά, μέσω της πλατφόρμας ZOOM. Οι ενδιαφερόμενοι/ες θα πρέπει να εγγραφούν εκ των προτέρων μέσω του συνδέσμου (ΕΓΓΡΑΦΗ), έτσι ώστε να τους δοθεί πρόσβαση να παρακολουθήσουν την εκδήλωση και να υποβάλουν τα ερωτήματά τους. Σημειώνεται ότι η εκδήλωση θα διεξαχθεί στα Αγγλικά και η συμμετοχή είναι χωρίς χρέωση.
Για περισσότερες πληροφορίες, καθώς και την προκαταρκτική ατζέντα της εκδήλωσης πατήστε εδώ.
Το COST εδώ και 50 χρόνια χρηματοδοτεί τη δημιουργία δικτύων σε όλους τους τομείς της επιστήμης και της τεχνολογίας, των λεγόμενων Δράσεων COST. Οι Δράσεις COST προσφέρουν έναν ανοιχτό χώρο συνεργασίας μεταξύ ερευνητών/επιστημόνων σε ολόκληρη την Ευρώπη και πέραν αυτής, έναν χώρο όπου μπορούν να ανταλλάξουν ιδέες, να δικτυωθούν και να συντονίσουν την έρευνα που υλοποιούν σε εθνικό επίπεδο, οδηγώντας σε περαιτέρω πρόοδο και ευκαιρίες. Η χρηματοδότηση του COST προέρχεται από τα Προγράμματα Πλαίσιο της Ε.Ε. για Έρευνα και Καινοτομία, και συγκεκριμένα για την περίοδο 2021-2027 θα προέλθει από την Οριζόντια Προτεραιότητα «Διεύρυνση Συμμετοχής και Ενίσχυση του Ευρωπαϊκού Χώρου Έρευνας» του «Ορίζοντα Ευρώπη».
Οι ενδιαφερόμενοι / ες μπορούν να επικοινωνούν με το αρμόδιο στέλεχος του ΙδΕΚ και Εθνική Συντονίστρια COST, κα Κατερίνα Καρακασίδου (ηλ. ταχυδρομείο: kkarakasidou@research.org.cy), τηλέφωνο 22205036.

Διαδικτυακή Ενημερωτική Εκδήλωση: Πρόγραμμα Έρευνα στις Επιχειρήσεις και Διερεύνηση Βιομηχανικής Εφαρμογής Τεχνολογίας / Τεχνογνωσίας
2021-06-03 10:00 - 11:00
Το Ίδρυμα Έρευνας και Καινοτομίας (ΙδΕΚ) διοργανώνει στις 3 Ιουνίου 2021, μεταξύ των ωρών 10.00 με 11.00 π.μ., ενημερωτική εκδήλωση για τα Προγράμματα Έρευνα στις Επιχειρήσεις και Διερεύνηση Βιομηχανικής Εφαρμογής Τεχνολογίας / Τεχνογνωσίας που ανακοινώθηκαν στο πλαίσιο των Προγραμμάτων Γέφυρα του ΙδΕΚ.

Στο πλαίσιο της εκδήλωσης, θα παρουσιαστούν τα Προγράμματα και θα δοθεί η ευκαιρία στο κοινό να υποβάλει ερωτήματα αναφορικά με τις ανοικτές προσκλήσεις, τα νέα στοιχεία που εισάγονται και την ετοιμασία προτάσεων. Επιπλέον, στο πλαίσιο της ημερίδας θα συζητηθούν και θέματα που αφορούν στην εξειδικευμένη πρόσκληση του Προγράμματος Διερεύνηση Βιομηχανικής Εφαρμογής Τεχνολογίας / Τεχνογνωσίας στον Τομέα των Υδρογονανθράκων, με καταληκτική ημερομηνία υποβολής στις 18 Ιουνίου 2021.

Η εκδήλωση θα πραγματοποιηθεί διαδικτυακά, μέσω της πλατφόρμας ZOOM. Οι ενδιαφερόμενοι θα πρέπει να εγγραφούν εκ των προτέρων μέσω του συνδέσμου εδώ, έτσι ώστε να τους δοθεί πρόσβαση να παρακολουθήσουν την εκδήλωση και να υποβάλουν τα ερωτήματά τους. Σημειώνεται ότι η εκδήλωση θα διεξαχθεί στα ελληνικά και η συμμετοχή είναι χωρίς χρέωση.

Για περισσότερες πληροφορίες καθώς και την ατζέντα της εκδήλωσης πατήστε εδώ.

Το Πρόγραμμα Έρευνα στις Επιχειρήσεις στοχεύει στη δημιουργία νέων ή ουσιαστική βελτίωση προϊόντων / υπηρεσιών / μεθόδων παραγωγής υψηλής προστιθέμενης αξίας από κυπριακές επιχειρήσεις με στόχο την ενίσχυση της ανταγωνιστικότητάς τους και την ανάπτυξη της οικονομίας της χώρας. Το Πρόγραμμα Διερεύνηση Βιομηχανικής Εφαρμογής Τεχνολογίας / Τεχνογνωσίας στοχεύει στην προκαταρκτική διερεύνηση των πιθανών βιομηχανικών εφαρμογών που μπορεί να έχει μία τεχνολογία / τεχνογνωσία, ανεξαρτήτως τομέα εφαρμογής.

Οι ενδιαφερόμενοι μπορούν να επικοινωνούν με το Κέντρο Εξυπηρέτησης Συνεργατών του ΙδΕΚ στο τηλέφωνο: 22205000 και το ηλεκτρονικό ταχυδρομείο: support@research.org.cy.

Ενημερωτική Εκδήλωση: «MSCA - DOCTORAL NETWORKS»
2021-06-10 11:00 - 12:30
Το Ίδρυμα Έρευνας και Καινοτομίας διοργανώνει στις 10 Ιουνίου 2021, στις 11.00 με 12.30 μ.μ., ενημερωτική εκδήλωση με τίτλο: «MSCA – DOCTORAL NETWORKS».
Η εκδήλωση θα παρέχει γενική πληροφόρηση για τη Δράση Marie Sklodowska-Curie Doctoral Networks στο νέο Πρόγραμμα Πλαίσιο και θα παρουσιάσει τις καινοτομίες και τα νέα στοιχεία που εισάγονται, καθώς και τη διαδικασία και τους κανόνες συμμετοχής. Επίσης θα δοθούν χρήσιμες συμβουλές από έναν αξιολογητή της πιο πάνω Δράσης και εμπειρίες από επιτυχημένους/ες συμμετέχοντες προηγούμενων ετών, και θα παρουσιαστούν οι υπηρεσίες που προσφέρονται στους δυνητικούς συμμετέχοντες από τα Εθνικά Σημεία Επαφής (ΕΣΕ).
Ο Ιωάννης Μπίτσιος, Research Programme Administrator της Ευρωπαϊκής Επιτροπής, θα παρουσιάσει την συγκεκριμένη δράση απαντώντας σε ερωτήσεις και δίνοντας χρήσιμες συμβουλές στους ενδιαφερόμενους. Οι καθηγητές Δρ. Κωνσταντία Αλεξάνδρου και Δρ. Τιμόθεος Παπαδόπουλος θα παρουσιάσουν την δικιά τους εμπειρία κατά την συγγραφή μια πρότασης, ενώ ο Δρ. Χρήστος Παναγιωτίδης θα παρουσιάσει την οπτική ενός αξιολογητή προτάσεων.
Η εκδήλωση θα πραγματοποιηθεί διαδικτυακά, μέσω της πλατφόρμας ZOOM. Οι ενδιαφερόμενοι θα πρέπει να εγγραφούν εκ των προτέρων μέσω του συνδέσμου εδώ, έτσι ώστε να τους δοθεί πρόσβαση να παρακολουθήσουν την εκδήλωση και να υποβάλουν τα ερωτήματά τους. Σημειώνεται ότι η εκδήλωση θα διεξαχθεί στα ελληνικά και η συμμετοχή είναι χωρίς χρέωση.
Για περισσότερες πληροφορίες καθώς και την ατζέντα της εκδήλωσης πατήστε εδώ.
Το Πρόγραμμα «Ορίζοντας Ευρώπη», είναι το 9ο κατά σειρά χρηματοδοτικό πρόγραμμα της Ευρωπαϊκής Επιτροπής (ΕΕ) για δραστηριότητες Έρευνας και Καινοτομίας (Ε&Κ). Με κεντρικό στόχο την μεγιστοποίηση του επιστημονικού, οικονομικού και κοινωνικού αντίκτυπου των επενδύσεων της ΕΕ στην Ε&Κ, το Πρόγραμμα με διάρκεια από το 2021 έως το 2027 έχει συνολικό προϋπολογισμό 95,5 δις. Ευρώ.
Για να λαμβάνετε αντίστοιχη ενημέρωση αλλά και εξατομικευμένη πληροφόρηση σχετικά με τις ευκαιρίες χρηματοδότησης, εκδηλώσεις και άλλες δραστηριότητες που σχετίζονται με τα ευρωπαϊκά Προγράμματα Έρευνας και Καινοτομίας, μπορείτε να συμπληρώσετε τα στοιχεία και τους τομείς δράσης σας στο ερωτηματολόγιο που θα βρείτε εδώ.
Οι ενδιαφερόμενοι μπορούν να επικοινωνούν με τους αρμόδιους λειτουργούς του ΙδΕΚ και Εθνικά Σημεία Επαφής MSCA για το Πρόγραμμα «Ορίζοντας Ευρώπη», Δρ. Άγγελο Ντάντο στο τηλέφωνο: 22205033 και το ηλεκτρονικό ταχυδρομείο: antantos@research.org.cy, καθώς και Δρ. Ιωάννη Θεοδώρου στο τηλέφωνο: 22205038 και το ηλεκτρονικό ταχυδρομείο: itheodorou@research.org.cy.

ΕΝΗΜΕΡΩΤΙΚΗ ΕΚΔΗΛΩΣΗ: «HORIZON EUROPE CLUSTER 2: ΠΟΛΙΤΙΣΜΟΣ, ΔΗΜΙΟΥΡΓΙΚΟΤΗΤΑ ΚΑΙ ΧΩΡΙΣ ΑΠΟΚΛΕΙΣΜΟΥΣ ΚΟΙΝΩΝΙΑ – ΕΥΚΑΙΡΙΕΣ ΧΡΗΜΑΤΟΔΟΤΗΣΗΣ»
2021-06-17 10:00 - 11:00
Το Ίδρυμα Έρευνας και Καινοτομίας (ΙδΕΚ) διοργανώνει στις 17 Ιουνίου 2021, μεταξύ των ωρών 10.00 π.μ. με 11.00 π.μ., διαδικτυακή ενημερωτική εκδήλωση με τίτλο: «Horizon Europe Cluster 2: Πολιτισμός, Δημιουργικότητα και Χωρίς Αποκλεισμούς Κοινωνία – Ευκαιρίες Χρηματοδότησης». Η εκδήλωση θα παρέχει επικαιροποιημένη πληροφόρηση για τις ευκαιρίες χρηματοδότησης που προσφέρονται μέσω των Προσκλήσεων Υποβολής Προτάσεων του Cluster 2 “Πολιτισμός, Δημιουργικότητα και Χωρίς Αποκλεισμούς Κοινωνία”, που εντάσσεται στον Πυλώνα 2 του Προγράμματος «Ορίζοντας Ευρώπη» για τα έτη 2021-2022.
Η κεντρική παρουσίαση της εκδήλωσης θα πραγματοποιηθεί από εκπρόσωπο της Ευρωπαϊκής Επιτροπής, και συγκεκριμένα τη Δρ Μαρία Καγιαμανίδου, Deputy Head of Unit E.4 ‘Fair Societies and Cultural Heritage’, DG Research & Innovation. Επιπρόσθετα, θα παρουσιασθεί η προσωπική εμπειρία Συντονίστριας Έργου, το οποίο χρηματοδοτήθηκε σε σχετικό θέμα στο πλαίσιο του προηγούμενου Προγράμματος Πλαίσιο Ορίζοντας 2020, από τη Δρ Ιωάννα Χατζηκωστή, Διευθύντρια στο Πολιτιστικό Ίδρυμα της Τράπεζας Κύπρου.
Η εκδήλωση θα πραγματοποιηθεί διαδικτυακά, μέσω της πλατφόρμας ZOOM. Οι ενδιαφερόμενοι θα πρέπει να εγγραφούν εκ των προτέρων μέσω του συνδέσμου εδώ, έτσι ώστε να τους δοθεί πρόσβαση να παρακολουθήσουν την εκδήλωση και να υποβάλουν τα ερωτήματά τους. Σημειώνεται ότι η εκδήλωση θα διεξαχθεί στα Ελληνικά και η συμμετοχή είναι χωρίς χρέωση. Για περισσότερες πληροφορίες καθώς και την ατζέντα της εκδήλωσης πατήστε εδώ.
Το Πρόγραμμα «Ορίζοντας Ευρώπη», είναι το 9ο κατά σειρά χρηματοδοτικό Πρόγραμμα Πλαίσιο της Ευρωπαϊκής Επιτροπής (ΕΕ) για δραστηριότητες Έρευνας και Καινοτομίας (Ε&Κ). Με κεντρικό στόχο τη μεγιστοποίηση του επιστημονικού, οικονομικού και κοινωνικού αντίκτυπου των επενδύσεων της ΕΕ στην Ε&Κ, το Πρόγραμμα με διάρκεια από το 2021 έως το 2027 έχει συνολικό προϋπολογισμό 95,5 δις Ευρώ.
Για να λαμβάνετε αντίστοιχη ενημέρωση, αλλά και εξατομικευμένη πληροφόρηση σχετικά με τις ευκαιρίες χρηματοδότησης, εκδηλώσεις και άλλες δραστηριότητες που σχετίζονται με τα ευρωπαϊκά Προγράμματα Έρευνας και Καινοτομίας, μπορείτε να συμπληρώσετε τα στοιχεία και τους τομείς δράσης σας στο ερωτηματολόγιο που θα βρείτε εδώ.
Οι ενδιαφερόμενοι μπορούν να επικοινωνούν με τους αρμόδιους λειτουργούς του ΙδΕΚ και Εθνικά Σημεία Επαφής για το Πρόγραμμα «Ορίζοντας Ευρώπη», κα Κωνσταντίνα Μακρή (τηλ.: 22205054, ηλ/κό ταχυδρομείο: cmakri@research.org.cy) και κα Κατερίνα Καρακασίδου (τηλ.: 220205036, ηλ/κό ταχυδρομείο: kkarakasidou@research.org.cy).

Ενημερωτική Εκδήλωση Horizon Europe ‘Widening Participation & Strengthening the ERA’
2021-06-28 11:00 - 13:00
Το Ίδρυμα Έρευνας και Καινοτομίας (ΙδΕΚ) διοργανώνει στις 28 Ιουνίου 2021, στις 11:00 π.μ. με 13:00 μ.μ., διαδικτυακή ενημερωτική εκδήλωση με τίτλο: Horizon Europe ‘Widening Participation & Strengthening the ERA’.
Η εκδήλωση θα παρέχει πληροφόρηση για το περιεχόμενο του Προγράμματος ‘Widening Participation & Strengthening the ERA’, του Προγράμματος Πλαίσιο της Ευρωπαϊκής Επιτροπής (ΕΕ) για Έρευνα και Καινοτομία (Ε&Κ) «Ορίζοντας Ευρώπη» 2021-2027. Ειδικότερα, ο Εκπρόσωπος της Ε.Ε., Dr Stefan Weiers, Head of Sector – Senior Expert, DG Research & Innovation της ΕΕ, θα παρουσιάσει τα προϋπάρχοντα, αλλά και τα νέα εργαλεία της Ενότητας Widening (Teaming, Twinning, ERA Chairs, Excellence Hubs, European Excellence Initiative, Hop-on facility, ERA Fellowships, ERA Talents). Επιπρόσθετα, πληροφορίες για τις ευκαιρίες χρηματοδότησης που αφορούν στην Ενότητα «Ενδυνάμωση του Ευρωπαϊκού Χώρου Έρευνας» (‘Strengthening the ERA’) θα παρουσιαστούν από την Εκπρόσωπο της Επιτροπής κα Karen Slavin, Policy Officer, DG Research & Innovation της Ε.E. Θα παρουσιαστούν επίσης στοιχεία για τη συμμετοχή της Κύπρου στο Πρόγραμμα ‘Spreading Excellence and Widening Participation’ στο πλαίσιο του προηγούμενου Προγράμματος Πλαίσιο «Ορίζοντα 2020», καθώς και οι υπηρεσίες που προσφέρονται στους δυνητικούς συμμετέχοντες από τα Εθνικά Σημεία Επαφής (ΕΣΕ) της Κύπρου.
Για περισσότερες πληροφορίες καθώς και την ημερήσια διάταξη της εκδήλωσης πατήστε εδώ.
Η εκδήλωση θα πραγματοποιηθεί διαδικτυακά, μέσω της πλατφόρμας ZOOM. Οι ενδιαφερόμενοι θα πρέπει να εγγραφούν εκ των προτέρων μέσω του σχετικού συνδέσμου (ΕΓΓΡΑΦΗ) έτσι ώστε να τους δοθεί πρόσβαση να παρακολουθήσουν την εκδήλωση και να υποβάλουν τα ερωτήματά τους. Σημειώνεται ότι η εκδήλωση θα διεξαχθεί στα Αγγλικά και η συμμετοχή είναι χωρίς χρέωση.
Το Πρόγραμμα «Ορίζοντας Ευρώπη», είναι το 9ο κατά σειρά χρηματοδοτικό Πρόγραμμα της ΕΕ για δραστηριότητες Ε&Κ. Με κεντρικό στόχο την μεγιστοποίηση του επιστημονικού, οικονομικού και κοινωνικού αντίκτυπου των επενδύσεων της ΕΕ στην Ε&Κ, το Πρόγραμμα με διάρκεια από το 2021 έως το 2027 έχει συνολικό προϋπολογισμό 95,5 δις. Ευρώ.
Η Οριζόντια Προτεραιότητα ‘Widening Participation & Strengthening the ERA’ / «Διεύρυνση Συμμετοχής και Ενίσχυση του Ευρωπαϊκού Χώρου Έρευνας», χωρίζεται σε δύο βασικές Ενότητες: η πρώτη αφορά στη «Διεύρυνση της Συμμετοχής και τη Διάδοση της Αριστείας» (Widening) και η δεύτερη στην «Ενίσχυση του Ευρωπαϊκού Χώρου Έρευνας» (ERA). Μέσω της συγκεκριμένης Προτεραιότητας, η ΕΕ στοχεύει στην αντιμετώπιση των ανισοτήτων που παρουσιάζονται ανάμεσα στις χώρες τις ΕΕ, μέσω μέτρων ειδικά σχεδιασμένων για στήριξη των χωρών με χαμηλή απόδοση στην Ε&Κ. Στοχεύει επίσης να υποστηρίξει τις πολιτικές προτεραιότητες του Ευρωπαϊκού Χώρου Έρευνας που αφορούν στην ενίσχυση των επενδύσεων, στη βελτίωση της πρόσβασης στην αριστεία και στη μεταφορά των ερευνητικών αποτελεσμάτων στην οικονομία, βοηθώντας έτσι τις χώρες-μέλη να παρουσιάσουν πρόοδο στη στόχευση που έχει τεθεί για επένδυση στην Ε&Κ της τάξης του 3% του ΑΕΠ τους.
Για να λαμβάνετε αντίστοιχη ενημέρωση, αλλά και εξατομικευμένη πληροφόρηση σχετικά με τις ευκαιρίες χρηματοδότησης, εκδηλώσεις και άλλες δραστηριότητες που σχετίζονται με τα ευρωπαϊκά Προγράμματα Έρευνας και Καινοτομίας, μπορείτε να συμπληρώσετε τα στοιχεία και τους τομείς δράσης σας στο ερωτηματολόγιο που θα βρείτε εδώ.
Οι ενδιαφερόμενοι μπορούν να επικοινωνούν με τα αρμόδια στελέχη του ΙδΕΚ και Εθνικά Σημεία Επαφής για το Πρόγραμμα «Ορίζοντας Ευρώπη», κα Κωνσταντίνα Μακρή (ηλεκτρονικό ταχυδρομείο: cmakri@research.org.cy), κ. Μαρίνο Φωτιάδη (ηλ. ταχ. mphotiades@research.org.cy), και κα Κατερίνα Καρακασίδου (ηλ. ταχ.: kkarakasidou@research.org.cy), τηλέφωνο 22205000.

Διαδικτυακό Εργαστήριο – WEBINAR: Supporting Cyprus Based Startups to Formulate their Business and Go-to-Market Strategy
2021-07-09 10:00 - 15:45
Το Ίδρυμα Έρευνας και Καινοτομίας (ΙδΕΚ) στο πλαίσιο των δραστηριοτήτων του Εθνικού Δικτύου Enterprise Europe Network Cyprus, ενημερώνει τους ενδιαφερόμενους για την διοργάνωση του Διαδικτυακού Εργαστηρίου (Webinar) με τίτλο «Supporting Cyprus Based Startups to Formulate their Business and Go-to-Market Strategy». Το Εργαστήριο εντάσσεται κάτω από την Πρωτοβουλία «Innovation Factory» του Ιδρύματος, για προώθηση και υποστήριξη της καινοτομίας στην επιχειρηματική κοινότητα μέσα από την υλοποίηση στοχευμένων δράσεων, και τελεί υπό την αιγίδα του Επικεφαλής Επιστήμονα της Κυπριακής Δημοκρατίας, Δρα Νικόλα Μαστρογιαννόπουλου.

Το Εργαστήριο απευθύνεται σε Νεοφυείς Κυπριακές Επιχειρήσεις (Startups) που χρηματοδοτήθηκαν από το Ίδρυμα στο πλαίσιο των πρόσφατων Προγραμμάτων του για υποστήριξη της επιχειρηματικής καινοτομίας, καθώς και σε άλλες νεοφυείς επιχειρήσεις του τοπικού οικοσυστήματος, και στοχεύει να υποστηρίξει τους συμμετέχοντες να διαμορφώσουν την επιχειρηματική τους στρατηγική (business and go-to-market strategy). Το Εργαστήριο αναμένεται να καλύψει συνολικά τα ακόλουθα θέματα:

From startup to scaleup and from idea to product: what are the key stages of growth and financial development of companies – The main challenges in the growth journey
Introduction to business planning: why, myths & facts
The core of the business idea: business model
Formulating and iterating on the business model using the business model canvas including practical examples
Τhe key elements of a business plan
Deep dive on go-to-market and commercialization strategies
Helpful tips

Το Εργαστήριο θα πραγματοποιηθεί διαδικτυακά μέσα από την πλατφόρμα Zoom Webinars, την Παρασκευή 9 Ιουλίου 2021, μεταξύ 10:00 και 15:45 (τοπική ώρα). Η γλώσσα διεξαγωγής είναι η Αγγλική.

Η Ημερήσια Διάταξη του Εργαστηρίου είναι διαθέσιμη εδώ.

Για συμμετοχή, οι ενδιαφερόμενοι θα πρέπει να προχωρήσουν σε εγγραφή το αργότερο μέχρι την Τετάρτη, 7 Ιουλίου 2021, ώρα 12:00, στο σύνδεσμο:
https://zoom.us/webinar/register/WN_ezGJaSaPRxaLSp-OcGUD9Q

Λόγω περιορισμένου αριθμού θέσεων, θα τηρηθεί αυστηρή σειρά προτεραιότητας. Η κάθε επιχείρηση επιτρέπεται να συμμετέχει στο Εργαστήριο μόνο με ένα εκπρόσωπο.

Κατόπιν εγγραφής οι ενδιαφερόμενοι θα λάβουν ενημερωτικό μήνυμα (email) με την επιβεβαίωση της εγγραφής τους και οδηγίες για συμμετοχή στο Εργαστήριο.

=================================================================================================================================

Επικεφαλής Επιστήμονας για Έρευνα και Καινοτομία της Κυπριακής Δημοκρατίας
Ο Επικεφαλής Επιστήμονας επιτελεί συντονιστικό και εποπτικό ρόλο ως προς τη διαμόρφωση πολιτικής Έρευνας και Καινοτομίας (Ε&Κ) και τη λειτουργία του Εθνικού Συστήματος Διακυβέρνησης Ε&Κ, συμπεριλαμβανομένων των Τμημάτων και Φορέων που εμπλέκονται τόσο στο επίπεδο πολιτικής όσο και στο τεχνοκρατικό επίπεδο. Επιπρόσθετα, ο Επικεφαλής Επιστήμονας, συμμετέχει ως μέλος και υποστηρίζει το έργο του Εθνικού Συμβουλίου Έρευνας και Καινοτομίας (ΕΣΕΚ) για τη διαμόρφωση εισηγήσεων Στρατηγικής Ε&Κ, καθώς και εισηγήσεων αναφορικά με τη δομή και τη λειτουργία του Εθνικού Συστήματος Διακυβέρνησης Ε&Κ. Ο Επικεφαλής Επιστήμονας είναι ο ex-officio Πρόεδρος του Διοικητικού Συμβουλίου του Ιδρύματος Έρευνας και Καινοτομίας.

Ημερίδα “Χρηματοδοτικές ευκαιρίες για την έρευνα και την καινοτομία στον τομέα της Υγείας στον Ορίζοντα Ευρώπη”
2021-07-14 16:00 - 18:30
Το Εθνικό Κέντρο Τεκμηρίωσης και Ηλεκτρονικού Περιεχομένου (ΕΚΤ) σε συνεργασία με το Ίδρυμα Έρευνας και Καινοτομίας (ΙδΕΚ), τη Γενική Γραμματεία Έρευνας και Καινοτομίας (ΓΓΕΚ) και την Ευρωπαϊκή Επιτροπή (Γενική Διεύθυνση Έρευνας και Καινοτομίας) σας προσκαλούν στην διαδικτυακή εκδήλωση που διοργανώνουν για τη θεματική της Υγείας (Health Cluster) στο πλαίσιο του προγράμματος «Ορίζοντας Ευρώπη» την Τετάρτη 14 Ιουλίου 2021 (16:00-18:30) με τίτλο “Χρηματοδοτικές ευκαιρίες για την έρευνα και την καινοτομία στον τομέα της Υγείας στον Ορίζοντα Ευρώπη“.
Οι συμμετέχοντες θα έχουν την ευκαιρία να ενημερωθούν για τις νέες προκηρύξεις που ανακοινώθηκαν πρόσφατα και να θέσουν απευθείας τα ερωτήματα τους στην εκπρόσωπο της Ευρωπαϊκής Επιτροπής. Πιο συγκεκριμένα η Δρ. Χριστίνα Κυριακοπούλου (Γενική Διεύθυνση Έρευνας και Καινοτομίας, Ευρωπαϊκή Επιτροπή της ΕΕ), θα παρουσιάσει το στρατηγικό πλαίσιο του Health Cluster, το πρώτο πρόγραμμα εργασίας του (2021-2022), καθώς επίσης και συμβουλές σχετικά με τον αντίκτυπο (IMPACT section) στις προτάσεις που θα υποβληθούν στην εν λόγω θεματική. Επιπρόσθετα, οι Εκπρόσωποι και Εμπειρογνώμονες για το Health Cluster από την Ελλάδα θα κάνουν κάποιες πρώτες προκαταρκτικές τοποθετήσεις σχετικά με τις ευκαιρίες χρηματοδότησης για την Έρευνα και την Καινοτομία στον τομέα της Υγείας. Ο Σταύρος Διβάνης, Ειδικός Σύμβουλος στη Γενική Γραμματεία Δημόσιας Υγείας του Υπουργείου Υγείας της Ελλάδας, θα παρουσιάσει το Ευρωπαϊκό πρόγραμμα για την δημόσια υγεία EU4Health (Γενική Διεύθυνση Υγείας & Ασφάλειας Τροφίμων). Τέλος θα παρουσιαστούν οι υπηρεσίες που προσφέρουν τα Εθνικά Σημεία Επαφής (ΕΣΕ) σε Κύπρο και Ελλάδα.
Το πρόγραμμα της εκδήλωσης είναι διαθέσιμο εδώ.

Σημειώνεται ότι η εκδήλωση θα διεξαχθεί στα ελληνικά μέσω της πλατφόρμας Microsoft Teams. H συμμετοχή στην ημερίδα είναι δωρεάν, αλλά απαιτείται προεγγραφή εδώ.
Για περισσότερες πληροφορίες και διευκρινήσεις μπορείτε να απευθύνεστε στα Εθνικά Σημεία Επαφής για την Πολυτομεακή Προτεραιότητα «Υγεία»: κ. Μαρίνο Φωτιάδη, ηλεκτρονικό ταχυδρομείο: mphotiades@research.org.cy και τηλέφωνο: 22205048, Δρ Ιωάννη Θεοδώρου, ηλεκτρονικό ταχυδρομείο: itheodorou@research.org.cy και τηλέφωνο: 22205038

ERC SYNERGY GRANT 2022 – INFORMATION WEBINAR AND PROPOSAL WRITING WORKSHOP
2021-07-16 11:00 - 14:00
Το Ίδρυμα Έρευνας και Καινοτομίας (ΙδΕΚ) διοργανώνει ενημερωτική εκδήλωση και εργαστήριο συγγραφής προτάσεων για την Πρόσκληση του European Research Council (ERC) “ERC Synergy Grant 2022” την Παρασκευή 16 Ιουλίου 2021 στις 11:00 π.μ. – 14:00 μ.μ.
Ο στόχος της εκδήλωσης είναι διττός: Αφενός, στο πρώτο μέρος, να παρέχει πληροφόρηση για την Πρόσκληση Υποβολής Προτάσεων ERC Synergy Grant 2022, που αποτελεί μέρος του «Ορίζοντα Ευρώπη», του Προγράμματος Πλαίσιο της Ε.Ε. για Έρευνα και Καινοτομία 2021-2027 και αφετέρου να παρέχει πρακτικές συμβουλές προς τους ενδιαφερόμενους και τις ενδιαφερόμενες για την προετοιμασία των προτάσεών τους, μέσα από ένα διαδραστικό εργαστήριο.
Στο ενημερωτικό μέρος της εκδήλωσης, η κεντρική παρουσίαση για την Πρόσκληση ERC Synergy Grant 2022 θα πραγματοποιηθεί από εκπρόσωπο του ERC Executive Agency, τη Dr Agnes Kulcsar, ERC Synergy Grant Call Coordinator. Επιπρόσθετα, θα παρουσιασθεί η προσωπική εμπειρία του πρώτου ερευνητή στην Κύπρο που κατάφερε να εξασφαλίσει ERC Synergy Grant, του Καθ. Μάριου Πολυκάρπου, Καθηγητή του Τμήματος Ηλεκτρολόγων Μηχανικών και Μηχανικών Υπολογιστών του Πανεπιστημίου Κύπρου και Διευθυντή του Κέντρου Αριστείας για Έρευνα & Καινοτομία «ΚΟΙΟΣ», ο οποίος συμμετέχει στο έργο “Smart Water Futures: designing the next generation of urban drinking water systems”, που έχει επιλεγεί για χρηματοδότηση στο πλαίσιο της Πρόσκλησης Synergy Grants 2020. Στο διαδραστικό εργαστήριο συγγραφής πρότασης, η παρουσίαση θα γίνει από το Εθνικό Σημείο Επαφής για το ERC, κα Κατερίνα Καρακασίδου, Λειτουργό στο Ίδρυμα Έρευνας και Καινοτομίας.
Τα ERC Synergy Grants χρηματοδοτούν ομάδες 2 έως 4 άριστων Κύριων Ερευνητών, οι οποίοι συμπράττουν προκειμένου να αντιμετωπίσουν από κοινού φιλόδοξα ερευνητικά προβλήματα, συνδυάζοντας τις δεξιότητες, τις γνώσεις και τους πόρους τους. Μοναδικό κριτήριο για τη χρηματοδότηση είναι η επιστημονική αριστεία, τόσο στο επίπεδο του προτεινόμενου έργου, όσο και στο επίπεδο των Κύριων Ερευνητών, αλλά και στο επίπεδο της συνέργειας μεταξύ τους. Η χρηματοδότηση μπορεί να φτάσει τα 10 εκ. ευρώ για περίοδο 6 ετών, με δυνατότητα επιπρόσθετης χρηματοδότησης ύψους 4 εκ. ευρώ σε ειδικές περιπτώσεις.
Η εκδήλωση θα πραγματοποιηθεί διαδικτυακά, μέσω της πλατφόρμας ZOOM. Οι ενδιαφερόμενοι θα πρέπει να εγγραφούν εκ των προτέρων μέσω του συνδέσμου εδώ, έτσι ώστε να τους δοθεί πρόσβαση να παρακολουθήσουν την εκδήλωση και να υποβάλουν τα ερωτήματά τους. Σημειώνεται ότι η εκδήλωση θα διεξαχθεί στα Αγγλικά και η συμμετοχή είναι χωρίς χρέωση. Η αναλυτική ατζέντα της εκδήλωσης είναι διαθέσιμη εδώ.
Το Πρόγραμμα «Ορίζοντας Ευρώπη», είναι το 9ο κατά σειρά χρηματοδοτικό Πρόγραμμα Πλαίσιο της Ευρωπαϊκής Επιτροπής (ΕΕ) για δραστηριότητες Έρευνας και Καινοτομίας (Ε&Κ). Με κεντρικό στόχο τη μεγιστοποίηση του επιστημονικού, οικονομικού και κοινωνικού αντίκτυπου των επενδύσεων της ΕΕ στην Ε&Κ, το Πρόγραμμα με διάρκεια από το 2021 έως το 2027 έχει συνολικό προϋπολογισμό 95,5 δις Ευρώ.
Για επιπρόσθετες πληροφορίες επικοινωνήστε με το αρμόδιο Εθνικό Σημείο Επαφής της Κύπρου για τo ERC: κα Κατερίνα Καρακασίδου (Τηλ.: 22205036, Ηλ. Ταχυδρομείο: kkarakasidou@research.org.cy).

HORIZON EUROPE Εργαστήριο Συγγραφής Επιτυχημένων Προτάσεων – Module 2.1 (Αρχικό Επίπεδο)
2021-09-28 - 2021-09-29
Το Ίδρυμα Έρευνας και Καινοτομίας (ΙδΕΚ), στο πλαίσιο των αρμοδιοτήτων του για το συντονισμό των δραστηριοτήτων για τη συμμετοχή της Κύπρου στο Πρόγραμμα «Ορίζοντας Ευρώπη», το χρηματοδοτικό Πρόγραμμα Πλαίσιο της Ευρωπαϊκής Ένωσης (Ε.Ε.) για την Έρευνα και την Καινοτομία (2021 – 2027), διοργανώνει εξειδικευμένο Εκπαιδευτικό Εργαστήριο συγγραφής επιτυχημένων Προτάσεων στις 28-29 Σεπτεμβρίου 2021.
Το Πρόγραμμα «Ορίζοντας Ευρώπη», είναι το 9ο κατά σειρά χρηματοδοτικό Πρόγραμμα της ΕΕ για δραστηριότητες Ε&Κ. Με κεντρικό στόχο την μεγιστοποίηση του επιστημονικού, οικονομικού και κοινωνικού αντίκτυπου των επενδύσεων της ΕΕ στην Ε&Κ, το Πρόγραμμα με διάρκεια από το 2021 έως το 2027 έχει συνολικό προϋπολογισμό 95,5 δις. Ευρώ.
Οι συμμετέχοντες στα Εργαστήριο – Module 2.1. αναμένεται να είναι άτομα που ενδιαφέρονται να υποβάλουν πρόταση στο άμεσο μέλλον στο Πρόγραμμα «Ορίζοντας Ευρώπη», αλλά έχουν περιορισμένη εμπειρία στην ετοιμασία / συγγραφή προτάσεων για το Πρόγραμμα ή το προηγούμενο Πρόγραμμα Πλαίσιο της Ε.Ε. ή τα Εθνικά Χρηματοδοτικά Προγράμματα.
Εκπαιδευτές στο εν λόγω Εργαστήριο θα είναι τα στελέχη του Ιδρύματος που έχουν διορισθεί ως Εθνικά Σημεία Επαφής (ΕΣΕ). Η εκδήλωση θα διεξαχθεί στα Ελληνικά και η συμμετοχή είναι χωρίς χρέωση.
Για να δείτε την σχετική ημερήσια διάταξη της εκδήλωσης πατήστε εδώ.
Η εκδήλωση θα πραγματοποιηθεί διαδικτυακά, μέσω της πλατφόρμας ZOOM. Οι ενδιαφερόμενοι θα πρέπει να εγγραφούν εκ των προτέρων μέσω του σχετικού συνδέσμου (ΕΓΓΡΑΦΗ) έτσι ώστε να τους δοθεί πρόσβαση να παρακολουθήσουν την εκδήλωση και να υποβάλουν τα ερωτήματά τους.
Επιπρόσθετα, για να λαμβάνετε αντίστοιχη ενημέρωση, αλλά και εξατομικευμένη πληροφόρηση σχετικά με τις ευκαιρίες χρηματοδότησης, εκδηλώσεις και άλλες δραστηριότητες που σχετίζονται με τα ευρωπαϊκά Προγράμματα Έρευνας και Καινοτομίας, μπορείτε να συμπληρώσετε τα στοιχεία και τους τομείς δράσης σας στο ερωτηματολόγιο που θα βρείτε εδώ.
Οι ενδιαφερόμενοι μπορούν να επικοινωνούν με τα αρμόδια στελέχη του ΙδΕΚ και Εθνικά Σημεία Επαφής για το Πρόγραμμα «Ορίζοντας Ευρώπη» στο support@research.org.cy ή στο τηλ.: 22205000.

Διαδικτυακή εκδήλωση για τις Δράσεις Marie Skłodowska-Curie (MSCA) στον Ορίζοντα Ευρώπη: Ανταλλαγές Προσωπικού και Συγχρηματοδότηση MSCA
2021-11-09 10:00 - 13:00
Το Ίδρυμα Έρευνας και Καινοτομίας (ΙδΕΚ) και το Εθνικό Κέντρο Τεκμηρίωσης και Ηλεκτρονικού Περιεχομένου (ΕΚΤ) της Ελλάδος, Εθνικά Σημεία Επαφής για τον Ορίζοντα Ευρώπη, σας προσκαλούν στη διαδικτυακή εκδήλωση με τίτλο «Νέες προκηρύξεις για ανταλλαγές προσωπικού και συγχρηματοδότηση μέσω των Δράσεων Marie Skłodowska–Curie» την Τρίτη 9 Νοεμβρίου 2021 (10:00-13:00), η οποία διοργανώνεται σε συνεργασία με τη Γενική Γραμματεία Έρευνας και Καινοτομίας (ΓΓΕΚ) της Ελλάδος, την Ευρωπαϊκή Επιτροπή και τον Εκτελεστικό Οργανισμό Έρευνας (Research Executive Agency).
Η εκδήλωση απευθύνεται σε ερευνητές, ακαδημαϊκούς και ερευνητικούς φορείς, επιχειρήσεις και ιδρύματα που παρέχουν υποτροφίες. Οι συμμετέχοντες θα έχουν την ευκαιρία να ενημερωθούν για τις νέες προκηρύξεις των Δράσεων Ανταλλαγών Προσωπικού (Staff Exchanges) και Συγχρηματοδότησης (COFUND) του προγράμματος Marie Skłodowska-Curie Actions (MSCA), να θέσουν απευθείας τα ερωτήματά τους σε ειδικούς από την Ευρωπαϊκή Επιτροπή και σε εκπροσώπους επιτυχημένων έργων από το προηγούμενο πρόγραμμα Ορίζοντας 2020.
Συγκεκριμένα, η Ελευθερία Λυκουρέσση και η Βασιλική Εξάρχου, από το Research Executive Agency (REA), θα παρουσιάσουν τη Δράση Marie Skłodowska-Curie Staff Exchanges, και στη συνέχεια η Καθηγήτρια Μαρία Παπαδοπούλη, από το ΙΤΕ και το Πανεπιστήμιο Κρήτης, θα δώσει συμβουλές με βάση την εμπειρία της ως συντονίστρια του έργου RISE neuronsXnets.
Η Alexandra Pedersen από το REA θα παρουσιάσει τη Δράση Marie Skłodowska-Curie COFUND, ενώ ο Δρ. Μάριος Δημητριάδης, Head of Research Support Service στο Πανεπιστήμιο Κύπρου, θα δώσει συμβουλές με βάση την εμπειρία του από τον επιτυχημένο συντονισμό ενός συγχρηματοδοτούμενου έργου του Ορίζοντα 2020.
Τέλος, θα παρουσιαστούν οι υπηρεσίες που προσφέρονται στους υποψήφιους από τα Εθνικά Σημεία Επαφής της Κύπρου και της Ελλάδας.
Η ατζέντα της εκδήλωσης είναι διαθέσιμη εδώ.
Η εκδήλωση θα πραγματοποιηθεί διαδικτυακά, μέσω Zoom, στην ελληνική γλώσσα. Η συμμετοχή είναι δωρεάν, αλλά απαιτείται προεγγραφή εδώ.
Για περισσότερες πληροφορίες, οι ενδιαφερόμενοι μπορούν να επικοινωνούν με τα Εθνικά Σημεία Επαφής MSCA για το Πρόγραμμα «Ορίζοντας Ευρώπη»:
Δρ. Ιωάννης Θεοδώρου – E-mail: itheodorou@research.org.cy, Τηλ: 22 205038
Δρ. Άγγελος Ντάντος – E-mail: antantos@research.org.cy, Τηλ: 22 205033

Διαδικτυακή εκδήλωση για τις Δράσεις Marie Skłodowska-Curie (MSCA) στον Ορίζοντα Ευρώπη: Ανταλλαγές Προσωπικού και Συγχρηματοδότηση MSCA Τρίτη, 9 Νοεμβρίου 2021 (10:00-13:00)
2021-11-09 10:00 - 13:00
Το Ίδρυμα Έρευνας και Καινοτομίας (ΙδΕΚ) και το Εθνικό Κέντρο Τεκμηρίωσης και Ηλεκτρονικού Περιεχομένου (ΕΚΤ) της Ελλάδος, Εθνικά Σημεία Επαφής για τον Ορίζοντα Ευρώπη, σας προσκαλούν στη διαδικτυακή εκδήλωση με τίτλο «Νέες προκηρύξεις για ανταλλαγές προσωπικού και συγχρηματοδότηση μέσω των Δράσεων Marie Skłodowska–Curie» την Τρίτη 9 Νοεμβρίου 2021 (10:00-13:00), η οποία διοργανώνεται σε συνεργασία με τη Γενική Γραμματεία Έρευνας και Καινοτομίας (ΓΓΕΚ) της Ελλάδος, την Ευρωπαϊκή Επιτροπή και τον Εκτελεστικό Οργανισμό Έρευνας (Research Executive Agency).
Η εκδήλωση απευθύνεται σε ερευνητές, ακαδημαϊκούς και ερευνητικούς φορείς, επιχειρήσεις και ιδρύματα που παρέχουν υποτροφίες. Οι συμμετέχοντες θα έχουν την ευκαιρία να ενημερωθούν για τις νέες προκηρύξεις των Δράσεων Ανταλλαγών Προσωπικού (Staff Exchanges) και Συγχρηματοδότησης (COFUND) του προγράμματος Marie Skłodowska-Curie Actions (MSCA), να θέσουν απευθείας τα ερωτήματά τους σε ειδικούς από την Ευρωπαϊκή Επιτροπή και σε εκπροσώπους επιτυχημένων έργων από το προηγούμενο πρόγραμμα Ορίζοντας 2020.
Συγκεκριμένα, η Ελευθερία Λυκουρέσση και η Δρ. Βασιλική Εξάρχου, από το European Research Executive Agency (EREA), θα παρουσιάσουν τη Δράση Marie Skłodowska-Curie Staff Exchanges, και στη συνέχεια η Καθηγήτρια Μαρία Παπαδοπούλη, από το ΙΤΕ και το Πανεπιστήμιο Κρήτης, θα δώσει συμβουλές με βάση την εμπειρία της ως συντονίστρια του έργου RISE neuronsXnets.
Η Alexandra Pedersen από το EREA θα παρουσιάσει τη Δράση Marie Skłodowska-Curie COFUND, ενώ ο Δρ. Μάριος Δημητριάδης, Director of Research and Innovation Support Service & Executive Director του European Office of Cyprus στο Πανεπιστήμιο Κύπρου, θα δώσει συμβουλές με βάση την εμπειρία του από τον επιτυχημένο συντονισμό του MSCA-COFUND έργου με ακρωνύμιο ONISILOS.
Τέλος, θα παρουσιαστούν οι υπηρεσίες που προσφέρονται στους υποψήφιους από τα Εθνικά Σημεία Επαφής της Κύπρου και της Ελλάδας.
Η ατζέντα της εκδήλωσης είναι διαθέσιμη εδώ.
Η εκδήλωση θα πραγματοποιηθεί διαδικτυακά, μέσω Zoom, στην ελληνική γλώσσα. Η συμμετοχή είναι δωρεάν, αλλά απαιτείται προεγγραφή εδώ.
Για περισσότερες πληροφορίες, οι ενδιαφερόμενοι μπορούν να επικοινωνούν με τα Εθνικά Σημεία Επαφής MSCA για το Πρόγραμμα «Ορίζοντας Ευρώπη»:
Δρ. Ιωάννης Θεοδώρου – E-mail: itheodorou@research.org.cy, Τηλ: 22 205038
Δρ. Άγγελος Ντάντος – E-mail: antantos@research.org.cy, Τηλ: 22 205033

Ενημερωτική Εκδήλωση για την «Ευρωπαϊκή Αποστολή για τις Πόλεις»
2021-12-15 11:00 - 13:00
Το Ίδρυμα Έρευνας και Καινοτομίας, στο πλαίσιο των δραστηριοτήτων του για προώθηση του Προγράμματος Πλαίσιο της Ευρωπαϊκής Επιτροπής για Έρευνα και Καινοτομία «Ορίζοντας Ευρώπη», συνδιοργανώνει με την Ευρωπαϊκή Επιτροπή (EE) εκδήλωση για την «Ευρωπαϊκή Αποστολή για τις Πόλεις» («European Mission on Climate-neutral and Smart Cities» ή «Cities Mission»).

Η εκδήλωση θα πραγματοποιηθεί διαδικτυακά, μέσω της πλατφόρμας Zoom, στις 15 Δεκεμβρίου 2021, μεταξύ των ωρών 11:00 – 13:00 και απευθύνεται κατά προτεραιότητα στις δημοτικές αρχές καθώς και σε δημόσιους και ιδιωτικούς φορείς, την ερευνητική και επιχειρηματική κοινότητα, τα οργανωμένα σύνολα της κοινωνίας των πολιτών και τις μη-κυβερνητικές οργανώσεις που δραστηριοποιούνται σε θέματα αστικής ανάπτυξης.

Κατά τη διάρκεια της εκδήλωσης θα παρουσιαστούν από εκπροσώπους της Ευρωπαϊκής Επιτροπής και του Συμβουλίου της «Ευρωπαϊκής Αποστολής για τις Πόλεις», οι προτεραιότητες της Αποστολής καθώς και η Πρόσκληση Εκδήλωσης Ενδιαφέροντος προς τις ευρωπαϊκές πόλεις για συμμετοχή τους στις δραστηριότητες της Αποστολής, η οποία ανακοινώθηκε στις 25 Νοεμβρίου 2021. Το αναλυτικό πρόγραμμα της εκδήλωσης είναι διαθέσιμο εδώ.

Για συμμετοχή στην εκδήλωση, οι ενδιαφερόμενοι θα πρέπει να καταχωρήσουν τα στοιχεία τους στο ηλεκτρονικό έντυπο, το οποίο είναι προσβάσιμο εδώ.

Στον σύνδεσμο εδώ περιλαμβάνονται πληροφορίες και υποστηρικτικό υλικό για τις πόλεις που ενδιαφέρονται να δηλώσουν ενδιαφέρον να συμμετάσχουν στις δραστηριότητες της Αποστολής.

Η «Ευρωπαϊκή Αποστολή για τις Πόλεις» αποτελεί μία από τις πέντε «Ευρωπαϊκές Αποστολές» (European Missions) που έχουν επιλεγεί από την ΕΕ και οι οποίες ξεκινούν τις δραστηριότητές τους αυτήν την περίοδο. Η «Ευρωπαϊκή Αποστολή για τις Πόλεις» επιδιώκει να εμπλέξει τοπικές αρχές, πολίτες, επιχειρήσεις, επενδυτές καθώς και περιφερειακές και εθνικές αρχές με σκοπό:

100 ευρωπαϊκές πόλεις να μετατραπούν σε κλιματικά ουδέτερες και έξυπνες πόλεις, έως το 2030 και
να διασφαλιστεί ότι οι πόλεις αυτές θα λειτουργήσουν ως επιτυχημένα παραδείγματα και θα καθοδηγήσουν όλες τις υπόλοιπες ευρωπαϊκές πόλεις να ακολουθήσουν το παράδειγμά τους, έως το 2050.

Οι «Ευρωπαϊκές Αποστολές» στοχεύουν να προωθήσουν συγκεκριμένες λύσεις σε ορισμένες από τις μεγαλύτερες προκλήσεις της Ευρώπης και του πλανήτη και να αποφέρουν απτά οφέλη στους ευρωπαίους πολίτες εμπλέκοντάς τους στο σχεδιασμό, την εφαρμογή και την παρακολούθηση της υλοποίησης των δραστηριοτήτων τους. Απώτερος στόχος είναι όπως οι «Ευρωπαϊκές Αποστολές» υποστηρίξουν τη μετατροπή της Ευρώπης σε μια πιο πράσινη, υγιέστερη, χωρίς αποκλεισμούς και πιο ανθεκτική ήπειρο. Κάθε «Ευρωπαϊκή Αποστολή» θα υλοποιήσει μία δέσμη δράσεων που αναμένεται να περιλαμβάνει έργα έρευνας και καινοτομίας, μέτρα πολιτικής, νομοθετικές πρωτοβουλίες κ.ά. για την επίτευξη συγκεκριμένων μετρήσιμων στόχων που δεν θα μπορούσαν να επιτευχθούν μέσω μεμονωμένων δράσεων.

Για περισσότερες πληροφορίες σχετικά με την εκδήλωση καθώς και την «Ευρωπαϊκή Αποστολή για τις Πόλεις», οι ενδιαφερόμενοι μπορούν να απευθύνονται στα αρμόδια Εθνικά Σημεία Επαφής, κ.κ. Χριστάκη Θεοχάρους (ctheocharous@research.org.cy) και Γιώργο Χρίστου (gchristou@research.org.cy).

Διαδικτυακή εκδήλωση “Ευρωπαϊκά Προγράμματα για την αντιμετώπιση του Καρκίνου”
2021-12-21 15:00 - 17:00
Το Ίδρυμα Έρευνας και Καινοτομίας (ΙδΕΚ) και το Εθνικό Κέντρο Τεκμηρίωσης και Ηλεκτρονικού Περιεχομένου (ΕΚΤ), Εθνικά Σημεία Επαφής για τον Ορίζοντα Ευρώπη, σας προσκαλούν στη διαδικτυακή εκδήλωση που διοργανώνουν με θέμα «Ευρωπαϊκά Προγράμματα για την αντιμετώπιση του Καρκίνου», την Τρίτη 21 Δεκεμβρίου 2021 (15:00-17:00) διαδικτυακά, μέσω Zoom. H εκδήλωση, η οποία θα εστιάσει στην «Αποστολή για τον Καρκίνο» (Cancer Mission) του Προγράμματος «Ορίζοντας Ευρώπη» και στο Ευρωπαϊκό Πρόγραμμα για τη δημοσία υγεία ΕU4Health, διοργανώνεται σε συνεργασία με τη Γενική Γραμματεία Έρευνας και Καινοτομίας (ΓΓΕΚ) και την Γενική Διεύθυνση Έρευνας και Καινοτομίας της Ευρωπαϊκής Επιτροπής (ΕΕ).
Οι συμμετέχοντες/ουσες θα έχουν την ευκαιρία να ενημερωθούν τόσο για την Αποστολή για τον Καρκίνο, όσο και για το Πρόγραμμα για τη δημόσια υγεία EU4Health, και τις χρηματοδοτικές ευκαιρίες που προσφέρουν για Έρευνα και Καινοτομία σε θέματα που αφορούν στον Καρκίνο. Επιπρόσθετα, θα μπορούν να θέσουν απευθείας τα ερωτήματά τους στην εκπρόσωπο της Ευρωπαϊκής Επιτροπής Δρα. Χριστίνα Κυριακοπούλου (Γενική Διεύθυνση Έρευνας και Καινοτομίας, ΕΕ) και στον κ. Παναγιώτη Βλάχο, Διεύθυνση Δημόσιας Υγείας και Υγιεινής Περιβάλλοντος του Υπουργείου Υγείας στην Ελλάδα.
Τέλος, θα παρουσιαστούν οι υπηρεσίες στήριξης που προσφέρονται στους δυνητικούς συμμετέχοντες/ουσες από τα Εθνικά Σημεία Επαφής (ΕΣΕ) της Ελλάδας και της Κύπρου.
Περισσότερες πληροφορίες για την εκδήλωση καθώς και για το αναλυτικό πρόγραμμα, μπορείτε να βρείτε εδώ.
Σημειώνεται ότι η εκδήλωση θα διεξαχθεί στα ελληνικά, ενώ η συμμετοχή στην ημερίδα είναι δωρεάν, αλλά απαιτείται εγγραφή εδώ.
Για περισσότερες πληροφορίες και διευκρινήσεις μπορείτε να απευθύνεστε στα Εθνικά Σημεία Επαφής για την Πολυτομεακή Προτεραιότητα «Υγεία»: κ. Μαρίνο Φωτιάδη, ηλεκτρονικό ταχυδρομείο: mphotiades@research.org.cy και τηλέφωνο: 22205048, Δρ Ιωάννη Θεοδώρου, ηλεκτρονικό ταχυδρομείο: itheodorou@research.org.cy και τηλέφωνο: 22205038.

Διαδικτυακή εκδήλωση "Marie Skłodowska-Curie Actions & Erasmus+: Συνέργειες για την ενδυνάμωση και τον μετασχηματισμό του συστήματος Ε&Κ
2022-03-01 10:30 - 13:00
Το Ίδρυμα Έρευνας και Καινοτομίας (ΙδΕΚ) και το Εθνικό Κέντρο Τεκμηρίωσης και Ηλεκτρονικού Περιεχομένου (ΕΚΤ) της Ελλάδος, Εθνικά Σημεία Επαφής για τον Ορίζοντα Ευρώπη, σας προσκαλούν στην διαδικτυακή εκδήλωση που διοργανώνουν με θέμα «Οι Δράσεις Marie Skłodowska-Curie & το Πρόγραμμα Erasmus+: συνέργειες για την ενδυνάμωση και μετασχηματισμό του συστήματος Ε&Κ», την Τρίτη 1η Μαρτίου 2022, στις 10:30-13:00, διαδικτυακά, μέσω Zoom. H εκδήλωση, η οποία θα εστιάσει στην στρατηγική συνεργασία μεταξύ των Δράσεων Marie Skłodowska–Curie (MSC) και του προγράμματος Erasmus+, διοργανώνεται σε συνεργασία με τη Γενική Γραμματεία Έρευνας και Καινοτομίας (ΓΓΕΚ) της Ελλάδας και την Ευρωπαϊκή Επιτροπή (Γενική Διεύθυνση Νεολαίας, Αθλητισμού και Πολιτισμού (DG EAC).
Οι συμμετέχοντες θα έχουν την ευκαιρία να ενημερωθούν από την εκπρόσωπο της Ευρωπαϊκής Επιτροπής, κα Marlene Bartes, για τα χρηματοδοτικά εργαλεία που περιλαμβάνουν οι Δράσεις Marie Skłodowska-Curie στο πρόγραμμα «Ορίζοντας Ευρώπη», και τις στρατηγικές προτεραιότητες της Επιτροπής για την ανάπτυξη συνεργιών με το πρόγραμμα Erasmus+. Επιπρόσθετα, θα ενημερωθούν από την Δρα Φάνη Στυλιανίδου (Ίδρυμα Κρατικών Υποτροφιών (ΙΚΥ) της Ελλάδας) σχετικά με την Δράση «Ευρωπαϊκά Πανεπιστήμια» στην Πρόσκληση Erasmus+ 2022, ενώ ο Δρ. Στυλιανός Μαυρομούστακος (Ίδρυμα Διαχείρισης Ευρωπαϊκών Προγραμμάτων (ΙΔΕΠ) Διά Βίου Μάθησης της Κύπρου) θα παρουσιάσει επιπρόσθετες ευκαιρίες χρηματοδότησης για πανεπιστήμια και ερευνητικά κέντρα μέσω του προγράμματος Erasmus+. Τέλος, θα παρουσιαστούν οι υπηρεσίες που προσφέρονται στους δυνητικούς συμμετέχοντες στις Δράσεις MSCA από τα Εθνικά Σημεία Επαφής (ΕΣΕ) της Ελλάδας και της Κύπρου.
Η ατζέντα της εκδήλωσης είναι διαθέσιμη εδώ.
Σημειώνεται ότι η εκδήλωση θα διεξαχθεί διαδικτυακά, μέσω Zoom στα ελληνικά (εκτός από την ομιλία της κας Marlene Bartes η οποία θα διεξαχθεί στα αγγλικά), ενώ η συμμετοχή είναι δωρεάν, αλλά απαιτείται εγγραφή εδώ.
Για περισσότερες πληροφορίες, οι ενδιαφερόμενοι μπορούν να επικοινωνούν με τα Εθνικά Σημεία Επαφής MSCA για το Πρόγραμμα «Ορίζοντας Ευρώπη»:
Δρ. Άγγελος Ντάντος – E-mail: antantos@research.org.cy, Τηλ: 22 205033
Δρ. Ιωάννης Θεοδώρου – E-mail: itheodorou@research.org.cy, Τηλ: 22 205038

Eνημερωτική εκδήλωση «Χρηματοδότηση και Υποστήριξη της Καινοτομίας στον Ορίζοντα Ευρώπη»
2022-03-03 10:30 - 13:30
Tο Δίκτυο ΠΡΑΞΗ και το Ίδρυμα Έρευνας και Καινοτομίας, διοργανώνουν ενημερωτική εκδήλωση με τίτλο: «Χρηματοδότηση και Υποστήριξη της Καινοτομίας στον Ορίζοντα Ευρώπη» που θα πραγματοποιηθεί διαδικτυακά την Πέμπτη, 3 Μαρτίου 2022 και ώρα 10.30 – 13.30.
Η εκδήλωση διοργανώνεται με την υποστήριξη της Γενικής Γραμματείας Έρευνας και Καινοτομίας. Προσκεκλημένοι ομιλητές από την Ευρωπαϊκή Επιτροπή θα παρουσιάσουν τα προγράμματα του τρίτου Πυλώνα (χρηματοδοτικές ευκαιρίες και εργαλεία υποστήριξης):

Ευρωπαϊκό Συμβούλιο Καινοτομίας (EIC) – Εργαλεία και προκηρύξεις του 2022: Ανδρέας Λυμπέρης, Head of Sector, European Innovation Council and SMEs Executive Agency (EISMEA)
Ευρωπαϊκά Οικοσυστήματα Καινοτομίας (ΕΙΕ) – Προκήρυξη του 2022: Χριστίνα Νάνου, Policy Adviser, European Innovation Council and SMEs Executive Agency (EISMEA)
Ευρωπαϊκό Ινστιτούτο Τεχνολογίας και Καινοτομίας (ΕΙΤ) – Ανοιχτές προκηρύξεις και κοινές δράσεις με το Ευρωπαϊκό Συμβούλιο Καινοτομίας: Κατερίνα Σερέτη, Head of Stakeholder Relations Section, European Institute of Innovation and Technology (EIT)

Στόχος της ημερίδας είναι η ενημέρωση του οικοσυστήματος καινοτομίας της Ελλάδας και της Κύπρου, σχετικά με τις διαθέσιμες χρηματοδοτικές ευκαιρίες και τις υποστηρικτικές δράσεις κάτω από τον Πυλώνα 3 του Ορίζοντα Ευρώπη «Καινοτόμος Ευρώπη». Ο συγκεκριμένος Πυλώνας αποσκοπεί στην ενίσχυση της ικανότητας της Ευρώπης να καινοτομεί μέσα από την εναρμόνιση και διασύνδεση των ευρωπαϊκών οικοσυστημάτων έρευνας και καινοτομίας. Σημαντικά στοιχεία του Πυλώνα 3 είναι η στήριξη της ρηξικέλευθης καινοτομίας σε ολόκληρο τον κύκλο ζωής της μέσω του Ευρωπαϊκού Συμβουλίου Καινοτομίας, η συστηματική συνεργασία των εθνικών και περιφερειακών οικοσυστημάτων έρευνας και καινοτομίας, καθώς και η ανάπτυξη Κοινοτήτων Γνώσης & Καινοτομίας (Knowledge Innovation Communities) μέσω του Ευρωπαϊκού Ινστιτούτου Καινοτομίας και Τεχνολογίας (ΕΙΤ). Κατά τη διάρκεια της ημερίδας θα παρουσιαστούν από στελέχη της Ευρωπαϊκής Επιτροπής, τα συγκεκριμένα προγράμματα, προκηρύξεις και εργαλεία. Παράλληλα, θα παρουσιαστούν από τους εθνικούς εκπροσώπους του προγράμματος οι υποστηρικτικές δράσεις που σχεδιάζονται σε εθνικό επίπεδο, που στοχεύουν στη τη βελτίωση της συμμετοχής στο πρόγραμμα, καθώς και οι επιδόσεις στις συμμετοχές για τον πρώτο χρόνο ολοκληρωμένης λειτουργίας του Ευρωπαϊκού Συμβουλίου Καινοτομίας. Τέλος, θα παρουσιαστούν οι δράσεις υποστήριξης της καινοτομίας που προσφέρει το Enterprise Europe Network, το μεγαλύτερο δίκτυο ολοκληρωμένης επιχειρηματικής υποστήριξης.
Η εκδήλωση θα πραγματοποιηθεί διαδικτυακά μέσω της πλατφόρμας Zoom.
Για να παρακολουθήσετε την εκδήλωση, απαιτείται εγγραφή εδώ.
Πριν και κατά τη διάρκεια της ημερίδας οι συμμετέχοντες θα έχουν την ευκαιρία να υποβάλουν τις ερωτήσεις τους μέσω sli.do. εδώ (#230535).
Το πρόγραμμα της εκδήλωσης είναι διαθέσιμο εδώ.
Το Ίδρυμα Έρευνας και Καινοτομίας (ΙδΕΚ) μέσω των Εθνικών Σημείων Επαφής (NCPs) υποστηρίζει ενεργά τους κυπριακούς φορείς στην προσπάθειά τους να συμμετέχουν με επιτυχία στα ερευνητικά έργα της ΕΕ, συμπεριλαμβανομένου του Προγράμματος «Ορίζοντας Ευρώπη». Τα εθνικά σημεία επαφής είναι στη διάθεση των ερευνητών για παροχή άμεσης πληροφόρησης και παροχής συμβουλευτικών υπηρεσιών (π.χ. ανεύρεση εταίρων, προεπισκόπηση προτάσεων, επίλυση αποριών σε διαδικαστικά θέματα, επικοινωνία με την Ευρωπαϊκή Επιτροπή κ.λπ.), με στόχο την ουσιαστική υποστήριξη των κυπριακών φορέων. Το Ίδρυμα θα διοργανώνει επίσης ενημερωτικές εκδηλώσεις ή εκπαιδευτικά σεμινάρια για θέματα του Προγράμματος. Για να λαμβάνετε εξατομικευμένη πληροφόρηση σχετικά με τις ευκαιρίες χρηματοδότησης, εκδηλώσεις και άλλες δραστηριότητες που σχετίζονται με τα Ευρωπαϊκά Προγράμματα Έρευνας και Καινοτομίας, μπορείτε να συμπληρώσετε τα στοιχεία και τους τομείς δράσης σας στο ερωτηματολόγιο που θα βρείτε εδώ.
Πληροφορίες για το Ίδρυμα μπορείτε επίσης να βρείτε στην ιστοσελίδα μας ή κάνοντας εγγραφή στο ενημερωτικό δελτίο, για να λαμβάνετε μέσω e-mail πληροφόρηση για τα προγράμματα και τις δράσεις του ΙδΕΚ.
Τα Εθνικά Σημεία επαφής για τα προγράμματα του Πυλώνα 3 στο πρόγραμμα Ορίζοντας Ευρώπη είναι:
Δρ. Χαράλαμπος Παπατρύφωνος– Επιστημονικός Λειτουργός (Τμήμα Ευρωπαϊκών Προγραμμάτων) e mail: cpapatryfonos@research.org.cy
Κ. Μαρίνος Φωτιάδης- Επιστημονικός Λειτουργός (Τμήμα Ευρωπαϊκών Προγραμμάτων) e mail: mphotiades@research.org.cy

Διαδικτυακή εκδήλωση "Marie Skłodowska-Curie Actions: Μεταδιδακτορικές Υποτροφίες 2022" Τρίτη, 12 Απριλίου 2022, 10:30 - 13:00
2022-04-12 10:30 - 13:00
Το Ίδρυμα Έρευνας και Καινοτομίας (ΙδΕΚ) και το Εθνικό Κέντρο Τεκμηρίωσης και Ηλεκτρονικού Περιεχομένου (ΕΚΤ) της Ελλάδος, Εθνικά Σημεία Επαφής για τον Ορίζοντα Ευρώπη, σας προσκαλούν στη διαδικτυακή εκδήλωση που διοργανώνουν με θέμα: “Marie Skłodowska-Curie Actions: Μεταδιδακτορικές Υποτροφίες 2022”, την Τρίτη 12 Απριλίου 2022 (10:30-13:00).
H εκδήλωση θα εστιάσει στη Δράση Postdoctoral Fellowships (Μεταδιδακτορικές Υποτροφίες) των Marie Skłodowska-Curie Actions (MSCA) και διοργανώνεται στο πλαίσιο των ρόλων του ΙδΕΚ και του ΕΚΤ ως Εθνικών Σημείων Επαφής στον Ορίζοντα Ευρώπη, καθώς και της πρωτοβουλίας Γέφυρες Γνώσης και Συνεργασίας που υλοποιείται από το ΕΚΤ. Η εκδήλωση διοργανώνεται σε συνεργασία με τη Γενική Γραμματεία Έρευνας και Καινοτομίας (ΓΓΕΚ) και τον Ευρωπαϊκό Εκτελεστικό Οργανισμό Έρευνας (European Research Executive Agency – EREA).
Η εκδήλωση απευθύνεται σε ερευνητές όλων των βαθμίδων, από όλα τα επιστημονικά πεδία, ερευνητικά και ακαδημαϊκά ιδρύματα, επιχειρήσεις και όλους τους δρώντες του συστήματος έρευνας και καινοτομίας.
Οι συμμετέχοντες θα έχουν την ευκαιρία να ενημερωθούν για τη δεύτερη προκήρυξη της Δράσης Postdoctoral Fellowships που θα ανακοινωθεί τον Μάιο του 2022, και να θέσουν απευθείας τα ερωτήματά τους στον εκπρόσωπο του Ευρωπαϊκού Εκτελεστικού Οργανισμού Έρευνας. Πιο συγκεκριμένα, o Δρ. Θεόδωρος Στάικος, Research Programme Administrator στον Ευρωπαϊκό Εκτελεστικό Οργανισμό Έρευνας, θα αναλύσει τη Δράση των Μεταδιδακτορικών Υποτροφιών παρουσιάζοντας τις καινοτομίες και τα νέα στοιχεία που εισάγονται στο πρόγραμμα «Ορίζοντας Ευρώπη» στην προκήρυξη του 2022, καθώς και τη διαδικασία και τους κανόνες συμμετοχής.
Επίσης, οι Εθνικοί Εκπρόσωποι και Εμπειρογνώμονες για τις MSCA θα τοποθετηθούν σχετικά με τη δράση και τα αποτελέσματα της πρώτης προκήρυξης. Χρήσιμες συμβουλές για τη συγγραφή προτάσεων θα παρουσιαστούν από έναν αξιολογητή της προηγούμενης πρόσκλησης, καθώς και από υπότροφους της πρώτης προκήρυξης της δράσης MSCA-Postodoctoral Fellowships (HE-MSCA-PF-2021). Τέλος, θα παρουσιαστούν οι υπηρεσίες που προσφέρονται στους δυνητικούς συμμετέχοντες από τα Εθνικά Σημεία Επαφής (ΕΣΕ) της Ελλάδας και της Κύπρου.
Η εκδήλωση θα διεξαχθεί μέσω της πλατφόρμας Ζoom στην ελληνική γλώσσα. Η συμμετοχή είναι δωρεάν, αλλά απαιτείται προεγγραφή εδώ. Το πρόγραμμα της εκδήλωσης βρίσκεται εδώ.
Για περισσότερες πληροφορίες, οι ενδιαφερόμενοι μπορούν να επικοινωνούν με τα Εθνικά Σημεία Επαφής MSCA για το Πρόγραμμα «Ορίζοντας Ευρώπη»:
Δρ. Άγγελος Ντάντος – E-mail: antantos@research.org.cy, Τηλ: 22 205033
Δρ. Ιωάννης Θεοδώρου – E-mail: itheodorou@research.org.cy, Τηλ: 22 205038

Διαδικτυακή εκδήλωση "Marie Skłodowska-Curie Actions - Διδακτορικά Δίκτυα 2022"
2022-05-24 10:30 - 13:00
Το Ίδρυμα Έρευνας και Καινοτομίας (ΙδΕΚ), Εθνικό Σημείο Επαφής για τον Ορίζοντα Ευρώπη στην Κύπρο, και το Εθνικό Κέντρο Τεκμηρίωσης και Ηλεκτρονικού Περιεχομένου (ΕΚΤ), Εθνικό Σημείο Επαφής για τον Ορίζοντα Ευρώπη και με συντονιστικό ρόλο στο Enterprise Europe Network στην Ελλάδα, σας προσκαλούν στη διαδικτυακή εκδήλωση που διοργανώνουν με θέμα “Marie Skłodowska-Curie Actions – Διδακτορικά Δίκτυα 2022″, την Τρίτη 24 Μάιου 2022, στις 10:30-13:00.
H εκδήλωση, η οποία θα εστιάσει στη δράση Doctoral Networks (Διδακτορικά Δίκτυα) των Marie Skłodowska-Curie Actions (MSCA) και στη συνεργασία του ακαδημαϊκού και μη- ακαδημαϊκού τομέα για την εκπαίδευση νέων ερευνητών, διοργανώνεται σε συνεργασία με τη Γενική Γραμματεία Έρευνας και Καινοτομίας (ΓΓΕΚ) και τον Ευρωπαϊκό Εκτελεστικό Οργανισμό Έρευνας (European Research Executive Agency – REA).
Η Δράση MSCA Doctoral Networks απευθύνεται σε δίκτυα οργανισμών για τη δημιουργία διδακτορικών προγραμμάτων, με περιεχόμενο ανοικτό σε όλα τα ερευνητικά πεδία, συμπεριλαμβανομένων και των μορφών:

Industrial Doctorates, για την κατάρτιση σε ακαδημαϊκούς και βιομηχανικούς τομείς, με κοινή εποπτεία.
Joint Doctorates, για τη συνεργασία οργανισμών που οδηγεί σε κοινό/πολλαπλό διδακτορικό δίπλωμα.

Oι συμμετέχοντες θα έχουν την ευκαιρία να ενημερωθούν για τη δεύτερη προκήρυξη της Δράσης Doctoral Networks που θα ανακοινωθεί τον Μάιο του 2022 και να θέσουν απευθείας τα ερωτήματά τους στον εκπρόσωπο του Ευρωπαϊκού Εκτελεστικού Οργανισμού Έρευνας. Πιο συγκεκριμένα, o Ιωάννης Μπίτσιος, Research Programme Administrator στον Ευρωπαϊκό Εκτελεστικό Οργανισμό Έρευνας, θα αναλύσει τη Δράση των Διδακτορικών Δικτύων, παρουσιάζοντας τις καινοτομίες και τα νέα στοιχεία που εισάγονται στο πρόγραμμα «Ορίζοντας Ευρώπη» στην προκήρυξη του 2022, καθώς και τη διαδικασία και τους κανόνες συμμετοχής.
Επίσης, οι Εθνικοί Εκπρόσωποι και Εμπειρογνώμονες για τις MSCA θα τοποθετηθούν σχετικά με τη δράση και τα αποτελέσματα της πρώτης προκήρυξης. Χρήσιμες συμβουλές για τη συγγραφή προτάσεων θα παρουσιαστούν από έναν αξιολογητή της προηγούμενης πρόσκλησης, καθώς και από οργανισμούς που έχουν λάβει χρηματοδότηση στην πρώτη προκήρυξη της δράσης MSCA-Doctoral Networks (HORIZON-MSCA-2022-DN-01). Τέλος, θα παρουσιαστούν οι υπηρεσίες που προσφέρονται στους δυνητικούς συμμετέχοντες από τα Εθνικά Σημεία Επαφής (ΕΣΕ) της Ελλάδας και της Κύπρου.
Η εκδήλωση θα διεξαχθεί μέσω της πλατφόρμας zoom στην ελληνική γλώσσα. Η συμμετοχή είναι δωρεάν, αλλά απαιτείται προεγγραφή εδώ. Το πρόγραμμα της εκδήλωσης βρίσκεται εδώ.
Για περισσότερες πληροφορίες, οι ενδιαφερόμενοι μπορούν να επικοινωνούν με τα Εθνικά Σημεία Επαφής MSCA για το Πρόγραμμα «Ορίζοντας Ευρώπη»:
Δρ. Ιωάννης Θεοδώρου – E-mail: itheodorou@research.org.cy, Τηλ: 22 205038
Δρ. Άγγελος Ντάντος – E-mail: antantos@research.org.cy, Τηλ: 22 205033

ΕΚΠΑΙΔΕΥΤΙΚΟ ΕΡΓΑΣΤΗΡΙΟ: MSCA POSTDOCTORAL FELLOWSHIPS
2022-06-15 08:30 - 14:30
ΕΚΠΑΙΔΕΥΤΙΚΟ ΕΡΓΑΣΤΗΡΙΟ:
MSCA POSTDOCTORAL FELLOWSHIPS
15 ΙΟΥΝΙΟΥ 2022, 8:30-14:30

ΣΤΟΧΟΣ εκδηλωσης:
Το Ίδρυμα Έρευνας και Καινοτομίας (ΙδΕΚ) της Κύπρου, Εθνικό Σημείο Επαφής για το Πρόγραμμα “Ορίζοντας Ευρώπη” της Ευρωπαϊκής Ένωσης, διοργανώνει εκπαιδευτικό εργαστήριο συγγραφής προτάσεων (training workshop) με φυσική παρουσία, με θέμα τη Δράση των Μεταδιδακτορικών Υποτροφιών Marie Skłodowska-Curie Actions (MSCA Postdoctoral Fellowships).

Η Δράση Marie–Skłodowska Curie Postdoctoral Fellowships (MSCA PF) είναι ένα πρόγραμμα χρηματοδότησης της μεταδιδακτορικής εκπαίδευσης ανοιχτό σε όλα τα ερευνητικά πεδία. Στο πλαίσιο της συγκεκριμένης Δράσης οι μεταδιδακτορικοί ερευνητές/τριες μετακινούνται σε ένα νέο οργανισμό σε μια διαφορετική χώρα, αποκτώντας πρόσθετες δεξιότητες και ικανότητες εργαζόμενοι/ες σε ένα συγκεκριμένο ερευνητικό έργο, και μεταφέροντας ταυτόχρονα τις γνώσεις και εμπειρίες τους στον νέο οργανισμό.
Σκοπός του Εργαστηρίου είναι ο εμπλουτισμός των γνώσεων και η αναβάθμιση των απαραίτητων δεξιοτήτων των συμμετεχόντων σε ότι αφορά στην συγγραφή επιτυχημένης πρότασης για τη δράση «MSCA Postdoctoral Fellowships». Το Εργαστήριο θα έχει διαδραστικό χαρακτήρα και οι συμμετέχοντες θα κληθούν να λάβουν μέρος σε πρακτικές ασκήσεις και συζητήσεις.

ΣΕ ΠΟΙΟyΣ ΑΠΕΥΘΥΝΕΤΑΙ:
Το Εργαστήριο απευθύνεται σε ερευνητές/ριες οι οποίοι/ες προτίθενται να υποβάλουν πρόταση για την συγκεκριμένη Δράση τον Σεπτέμβριο του 2022 και βρίσκονται σε ώριμο στάδιο συγγραφής της πρότασης τους και δεν αφορά σε γενική ενημέρωση για τις πρόνοιες της Δράσης.

ΟΜΙΛΗΤΕΣ:
Τα Εθνικά Σημεία Επαφής (ΕΣΕ) για τις δράσεις Marie Skłodowska-Curie
· Δρ. Άγγελος Ντάντος, ΙδΕΚ (antantos@research.org.cy)
· Δρ. Ιωάννης Θεοδώρου, ΙδΕΚ (itheodorou@research.org.cy
· Μυρτώ Αναστασιάδου, ΙδΕΚ (manastassiadou@research.org.cy)

ΓΛΩΣΣΑ ΕΡΓΑΣΙΑΣ: Ελληνική

χωρος:
Αίθουσα Εκδηλώσεων ΑΦΡΟΔΙΤΗ
Ξενοδοχείο Κλεοπάτρα, Φλωρίνης 8, Λευκωσία 1065

ΠΡΟΓΡΑΜΜΑ ΕΚΔΗΛΩΣΗΣ:

Εγγραφές

ΜΕΡΟΣ Α

Εισαγωγή

Where to Start with Proposal Writing: Hints & Tips

How to Submit your Proposal

ΜΕΡΟΣ Β

Excellence

Impact

Implementation

Ερωτήσεις – Συζήτηση

Δηλωσεις συμμετοχήσ:
Οι ενδιαφερόμενοι/ες μπορούν να δηλώσουν συμμετοχή, μέχρι τις 7 Ιουνίου 2022, συμπληρώνοντας την ηλεκτρονική φόρμα, εδώ.
Σημειώνεται ότι ο αριθμός των διαθέσιμων θέσεων είναι περιορισμένος. Σε περίπτωση που το ενδιαφέρον για συμμετοχή στο εργαστήριο είναι μεγαλύτερο από τον αριθμό των διαθέσιμων θέσεων θα δοθεί προτεραιότητα συμμετοχής σε ενδιαφερόμενους που πρόκειται να καταθέσουν πρόταση στη συγκεκριμένη πρόσκληση, έχουν ήδη ξεκινήσει τη συγγραφή της, και η πρόταση τους αφορά σε μετακίνηση στην Κύπρο.

ΥΓΕΙΟΝΟΜΙΚΑ ΜΕΤΡΑ:
Θα τηρηθούν τα υγειονομικά μέτρα του Ιδρύματος που θα βρίσκονται σε ισχύ την συγκριμένη περίοδο και για τα οποία οι συμμετέχοντες θα ενημερωθούν μερικές μέρες πριν από την ημέρα διεξαγωγής του εργαστηρίου.

ΠΕΡΙΣΣΟΤΕΡΕΣ ΠΛΗΡΟΦΟΡΙΕΣ:
Για πληροφορίες, οι ενδιαφερόμενοι μπορούν να επικοινωνούν με τους προαναφερόμενους Λειτουργούς του Ιδρύματος με ηλεκτρονικό ταχυδρομείο ή τηλεφωνικά στον αριθμό 22205000.

Διαδικτυακή Ενημερωτική Εκδήλωση Opportunities to Participate in COST – European Cooperation in Science & Technology
2022-06-17 11:00 - 13:00
Το Ίδρυμα Έρευνας και Καινοτομίας διοργανώνει στις 17 Ιουνίου 2022, στις 11:00 π.μ. με 13:00 μ.μ., διαδικτυακή ενημερωτική εκδήλωση με τίτλο: “Opportunities to Participate in COST – European Cooperation in Science & Technology”.
Στην εκδήλωση θα παρουσιασθούν από την Policy Officer του COST Association, κα Katalin Alföldi, οι ευκαιρίες δικτύωσης που παρέχει το COST (European Cooperation in Science & Technology) και πως οι ενδιαφερόμενοι μπορούν να συμμετέχουν σε Δράσεις COST ή/και να υποβάλλουν προτάσεις για τη δημιουργία νέων Δράσεων COST. Παράλληλα, θα παρουσιασθεί η εμπειρία δύο (2) εκπροσώπων της Κύπρου σε Δράσεις COST, του Δρος Ιωάννη Βογιατζάκη (Ανοικτό Πανεπιστήμιο Κύπρου) και του Δρος Βασίλειου Δρακονάκη (Amadema – Advanced Materials Design & Manufacturing Limited), σχετικά με τη συμμετοχή, την ωφέλεια και τον αντίκτυπό της, ενώ θα δοθούν συμβουλές για την ετοιμασία πρότασης για δημιουργία νέας Δράσης COST. Επιπρόσθετα, θα παρουσιασθεί η σχετική υποστήριξη που μπορεί να παρέχει το ΙδΕΚ σε ενδιαφερόμενους/ες. Την εκδήλωση θα χαιρετίσει ο Αντιπρόεδρος του COST Association, Καθηγητής Ιωάννης Μπάρτζης.
Η εκδήλωση θα πραγματοποιηθεί διαδικτυακά, μέσω της πλατφόρμας ZOOM. Οι ενδιαφερόμενοι/ες θα πρέπει να εγγραφούν εκ των προτέρων μέσω του συνδέσμου (ΕΓΓΡΑΦΗ), έτσι ώστε να τους δοθεί πρόσβαση να παρακολουθήσουν την εκδήλωση και να υποβάλουν τα ερωτήματά τους. Σημειώνεται ότι η εκδήλωση θα διεξαχθεί στα Αγγλικά και η συμμετοχή είναι χωρίς χρέωση.
Για περισσότερες πληροφορίες, καθώς και την προκαταρκτική ατζέντα της εκδήλωσης πατήστε εδώ.
Το COST χρηματοδοτεί τη δημιουργία δικτύων σε όλους τους τομείς της επιστήμης και της τεχνολογίας, των λεγόμενων Δράσεων COST. Οι Δράσεις COST προσφέρουν έναν ανοιχτό χώρο συνεργασίας μεταξύ ερευνητών/επιστημόνων σε ολόκληρη την Ευρώπη και πέραν αυτής, έναν χώρο όπου μπορούν να ανταλλάξουν ιδέες, να δικτυωθούν και να συντονίσουν την έρευνα που υλοποιούν σε εθνικό επίπεδο, οδηγώντας σε περαιτέρω πρόοδο και ευκαιρίες. Η χρηματοδότηση του COST προέρχεται από το Πρόγραμμα Πλαίσιο της Ε.Ε. για Έρευνα & Καινοτομία, Ορίζοντας Ευρώπη, 2021-2027.
Οι ενδιαφερόμενοι / ες μπορούν να επικοινωνούν με το αρμόδιο στέλεχος του ΙδΕΚ και Εθνική Συντονίστρια COST, κα Κατερίνα Καρακασίδου (ηλ. ταχυδρομείο: kkarakasidou@research.org.cy), τηλέφωνο 22205036.

Διαδικτυακή Ενημερωτική Εκδήλωση “2023 ERC Calls”
2022-06-27 10:00 - 13:00
Το Ίδρυμα Έρευνας και Καινοτομίας (ΙδΕΚ) διοργανώνει εκδήλωση ενημέρωσης σχετικά με τις προσκλήσεις του Ευρωπαϊκού Συμβουλίου Έρευνας – European Research Council (ERC) στο πλαίσιο του Προγράμματος Εργασίας 2023, τη Δευτέρα 27 Ιουνίου 2022, 11:00 – 13:00, διαδικτυακά μέσω ZOOM. Σημειώνεται ότι, σε συνέχεια της εισαγωγικής αυτής εκδήλωσης θα ακολουθήσει εξειδικευμένο εργαστήριο συγγραφής προτάσεων στις 8 Ιουλίου 2022, με φυσική παρουσία.

Στόχος της εκδήλωσης είναι η ενημέρωση των ενδιαφερόμενων για τα Προγράμματα του ERC, ενόψει την επίσημης ανακοίνωσης των πρώτων προσκλήσεων του 2023, τον Ιούλιο 2022. Το Πρόγραμμα Εργασίας 2023 του ERC αποτελεί μέρος του HORIZON EUROPE, του Προγράμματος Πλαίσιο της Ευρωπαϊκής Ένωσης για την Έρευνα και την Καινοτομία για την περίοδο 2021-2017. Στη διάρκεια της εκδήλωσης θα παρουσιασθούν μεταξύ άλλων οι διαφορετικές χρηματοδοτήσεις που παρέχονται και οι ιδιαιτερότητές τους, το προφίλ του ιδανικού υποψηφίου / της ιδανικής υποψήφιας, τα απαιτούμενα χαρακτηριστικά του προτεινόμενου έργου κ.α. Τα Προγράμματα του ERC θα παρουσιάσει η Dr Angela Liberatore, Head of the Scientific Department του ERC, ενώ χαιρετισμό θα απευθύνει ο Prof. Andrzej Jajszczyk μέλος του ERC Scientific Council, Chair of the Widening European Participation Working Group. Επιπρόσθετα, ERC Grantees και Panel Members θα μοιρασθούν την προσωπική εμπειρία τους από το στάδιο προετοιμασίας και υποβολής πρότασης και αξιολόγησης αντίστοιχα.

Η αναλυτική ατζέντα της εκδήλωσης είναι διαθέσιμη εδώ.

Το ERC ενθαρρύνει έρευνα της υψηλότερης ποιότητας στην Ευρώπη, παρέχοντας μακροχρόνια ανταγωνιστική χρηματοδότηση στη βάση αποκλειστικά της επιστημονικής αριστείας, στους πλέον άριστους επιστήμονες, προκειμένου να υλοποιήσουν πρωτοποριακά ερευνητικά έργα, στην αιχμή της επιστήμης.

Ομάδα στόχος της εκδήλωσης
Η εκδήλωση απευθύνεται σε άριστους ερευνητές / ερευνήτριες που ενδιαφέρονται να υποβάλλουν προτάσεις ERC 2023 (Starting Grant, Consolidator Grant, Advanced Grant, Synergy Grant).

Δηλώσεις συμμετοχής
Για τη συμμετοχή είναι απαραίτητη η εγγραφή μέσω του ακόλουθου συνδέσμου: εγγραφή. Σημειώνεται ότι η εκδήλωση θα διεξαχθεί στα Αγγλικά και η συμμετοχή είναι δωρεάν.

Για επιπρόσθετες πληροφορίες επικοινωνήστε με το αρμόδιο Εθνικό Σημείο Επαφής της Κύπρου για τo ERC: κα Κατερίνα Καρακασίδου (Τηλ.: 22205036, Ηλ. Ταχυδρομείο: kkarakasidou@research.org.cy).

Διαδικτυακή Ημερίδα Ενημέρωσης Cluster 3: Civil Security for Society
2022-07-04 10:00 - 11:30
Το Ίδρυμα Έρευνας και Καινοτομίας (ΙδΕΚ) σας προσκαλεί στη διαδικτυακή εκδήλωση που διοργανώνει με θέμα την Πρόσκληση Υποβολής Προτάσεων 2022 της Πολυτομεακής Προτεραιότητας 3: Πολιτική Προστασία για την Κοινωνία (Cluster 3: Civil Security for Society), τη Δευτέρα 4 Ιουλίου 2022, στις 10:00-11:30. H εκδήλωση, διοργανώνεται σε συνεργασία με τη Γενική Διεύθυνση Μετανάστευσης και Εσωτερικών Υποθέσεων (DG HOME) της Ευρωπαϊκής Επιτροπής (ΕΕ).
Oι συμμετέχοντες θα έχουν την ευκαιρία να ενημερωθούν για την πιο πάνω Πρόσκληση και να θέσουν απευθείας τα ερωτήματά τους στον εκπρόσωπο της ΕΕ, κ. Εμμανουήλ Βέργη, Programme Manager στο DG HOME. Επίσης, προηγούμενοι επιτυχημένοι συμμετέχοντες του Cluster 3 θα δώσουν χρήσιμες συμβουλές μέσα από τη δικιά τους εμπειρία. Τέλος, θα παρουσιαστούν οι υπηρεσίες υποστήριξης που προσφέρονται στους δυνητικούς συμμετέχοντες από τα Εθνικά Σημεία Επαφής (ΕΣΕ) της Κύπρου.
Η εκδήλωση θα διεξαχθεί μέσω της πλατφόρμας Zoom στην ελληνική γλώσσα. Η συμμετοχή είναι δωρεάν, αλλά απαιτείται προεγγραφή εδώ. Το πρόγραμμα της εκδήλωσης βρίσκεται εδώ.
To Cluster 3 αποτελεί μέρος του Πυλώνα ΙΙ του Προγράμματος «Ορίζοντας Ευρώπη» και επικεντρώνεται σε θέματα ασφάλειας, γύρω από έξι (6) Θεματικές Ενότητες (Destinations):

Better protect the EU and its citizens against Crime and Terrorism,
Effective management of EU external borders,
Resilient Infrastructure,
Increased Cybersecurity,
Disaster-Resilient Society for Europe,
Strengthened Security Research and Innovation.

Στα έργα που θα χρηματοδοτηθούν, εκτός από την ερευνητική κοινότητα και τις επιχειρήσεις, επαγγελματίες και τελικοί χρήστες σε τομείς της πολιτικής προστασίας (όπως σχετικές εθνικές αρχές) καλούνται επίσης να έχουν ενεργή συμμετοχή ώστε να συμβάλουν ουσιαστικά στην ανάπτυξη και πρακτική εφαρμογή λύσεων ασφάλειας. Παράλληλα, σημαντικός αναμένεται να είναι και ο ρόλος των Κοινωνικών και Ανθρωπιστικών Επιστημών, έτσι ώστε οι τεχνολογίες ασφάλειας να λαμβάνουν υπόψη το σχετικό κοινωνικό υπόβαθρο και ανθρώπινους παράγοντες, και να διασφαλίζουν τον σεβασμό θεμελιωδών δικαιωμάτων.
Η Πρόσκληση Υποβολής Προτάσεων του 2022 θα περιλαμβάνει συνολικά 31 Topics και θα έχει προϋπολογισμό κοντά στα 190 εκατομμύρια ευρώ. Η Πρόσκληση θα προκηρυχθεί στις 30 Ιουνίου 2022 και θα έχει προθεσμία υποβολής στις 16 Νοεμβρίου 2022 για το Destination: Increased Cybersecurity, και στις 23 Νοεμβρίου 2022 για τα υπόλοιπα Destination.
Για περισσότερες πληροφορίες, οι ενδιαφερόμενοι μπορούν να επικοινωνούν με τα Εθνικά Σημεία Επαφής του Cluster 3:
Δρ. Ιωάννης Θεοδώρου – E-mail: itheodorou@research.org.cy, Τηλ: 22 205038
Χριστάκης Θεοχάρους – E-mail: ctheocharous@research.org.cy, Τηλ: 22 205029

Εργαστήριο Συγγραφής Προτάσεων ERC
2022-07-08 09:00 - 13:00
Το Ίδρυμα Έρευνας και Καινοτομίας (ΙδΕΚ) διοργανώνει την Παρασκευή 8 Ιουλίου 2022, 09:00 – 13:00, εργαστήριο συγγραφής προτάσεων για τις Προσκλήσεις του European Research Council (ERC), στην αίθουσα ΑΦΡΟΔΙΤΗ του ξενοδοχείου Cleopatra, στη Λευκωσία.

Στόχος της εκδήλωσης είναι να προσφέρει στους ερευνητές που ετοιμάζουν προτάσεις ERC στο πλαίσιο των Προσκλήσεων ERC 2023 (Starting Grant, Consolidator Grant, Advanced Grant, Synergy Grant), πρακτικές συμβουλές για τη συγγραφή, μέσα από ένα διαδραστικό εργαστήριο. Μεταξύ άλλων θα συζητηθεί η διαδικασία υποβολής και αξιολόγησης πρότασης, θα δοθούν συμβουλές για το περιεχόμενο των διαφορετικών τμημάτων της πρότασης, θα αναλυθούν τα κριτήρια αξιολόγησης, θα συζητηθούν συχνοί λόγοι απόρριψης και συχνά θέματα προβληματισμού.

Οι ενδιαφερόμενοι/ες θα πρέπει να διαθέτουν βασικές γνώσεις για τις Προσκλήσεις ERC (ιδιαιτερότητες, επιλεξιμότητα, προφίλ υποψηφίου/υποψήφιας, χαρακτηριστικά έργου κλπ), έχοντας παρακολουθήσει την ενημερωτική ημερίδα του ΙδΕΚ της 27ης Ιουνίου 2022 ή παρόμοιες εκδηλώσεις ή/και έχοντας μελετήσει σχετικά επίσημα έγγραφα. Σε διαφορετική περίπτωση πριν την εγγραφή οι ενδιαφερόμενοι/ες θα πρέπει να επικοινωνήσουν με το Εθνικό Σημείο Επαφής για το ERC.

Οι παρουσιάσεις θα πραγματοποιηθούν από τη Dr Slavka Otcenasova, Seconded National Expert στο European Research Council (ERC) Executive Agency, Consolidator Grant Call Coordinator και από το Εθνικό Σημείο Επαφής της Κύπρου για το ERC, κα Κατερίνα Καρακασίδου, Λειτουργό του ΙδΕΚ.

Η ατζέντα της εκδήλωσης είναι διαθέσιμη εδώ.

Για τη συμμετοχή είναι απαραίτητη η εγγραφή μέσω του ακόλουθου συνδέσμου. Σημειώνεται ότι ο αριθμός θέσεων είναι περιορισμένος και ενδέχεται να γίνει επιλογή των συμμετεχόντων. Σημειώνεται ότι, η εκδήλωση θα διεξαχθεί στα Αγγλικά και η συμμετοχή είναι δωρεάν.

Το ERC ενθαρρύνει έρευνα της υψηλότερης ποιότητας στην Ευρώπη, παρέχοντας μακροχρόνια ανταγωνιστική χρηματοδότηση στη βάση αποκλειστικά της επιστημονικής αριστείας, στους πλέον άριστους επιστήμονες, προκειμένου να υλοποιήσουν πρωτοποριακά

Για επιπρόσθετες πληροφορίες επικοινωνήστε με το αρμόδιο Εθνικό Σημείο Επαφής της Κύπρου για τo ERC: κα Κατερίνα Καρακασίδου (Τηλ.: 22205036, Ηλ. Ταχυδρομείο: kkarakasidou@research.org.cy).

Ενημερωτικό Διαδικτυακό Εργαστήριο (Webinar) με τίτλο «Κουπόνια Καινοτομίας – Μηχανισμός Υποστήριξης ΜμΕ για την Ανάπτυξη Καινοτόμων Λύσεων»
2022-07-13 10:00 - 12:00
Το Ίδρυμα Έρευνας και Καινοτομίας (ΙδΕΚ) στο πλαίσιο της ανακοίνωσης της νέας Πρόσκλησης για το Πρόγραμμα «Κουπόνια Καινοτομίας» (INNOVOUCERS/0722), ενημερώνει τους ενδιαφερόμενους για την διοργάνωση του Ενημερωτικού Διαδικτυακού Εργαστηρίου (Webinar) με τίτλο «Κουπόνια Καινοτομίας – Μηχανισμός Υποστήριξης ΜμΕ για την Ανάπτυξη Καινοτόμων Λύσεων».

Το Εργαστήριο απευθύνεται σε καινοτόμες κυπριακές μικρο-μεσαίες επιχειρήσεις (ΜμΕ) χωρίς σημαντική προηγούμενη εμπειρία στον τομέα της έρευνας και καινοτομίας που μπορούν να επωφεληθούν ως δικαιούχοι από το Πρόγραμμα, καθώς και σε άλλους φορείς (ερευνητικοί/ακαδημαϊκοί οργανισμοί, φορείς που διαθέτουν ερευνητικές/εργαστηριακές υποδομές, καινοτόμες και/ή ερευνητικά δραστήριες επιχειρήσεις) οι οποίοι μπορούν να συμμετέχουν στο Πρόγραμμα ως φορείς έντασης γνώσης που θα προσφέρουν υπηρεσίες καινοτόμου, επιστημονικής ή τεχνικής φύσεως στους δικαιούχους.

Το Εργαστήριο θα πραγματοποιηθεί διαδικτυακά μέσα από την πλατφόρμα Zoom Webinars, την Τετάρτη, 13 Ιουλίου 2022, μεταξύ 10:00-12:00 (τοπική ώρα). Η γλώσσα διεξαγωγής είναι η Ελληνική.

Για συμμετοχή, οι ενδιαφερόμενοι θα πρέπει να προχωρήσουν σε εγγραφή το αργότερο μέχρι την Τρίτη, 12 Ιουλίου 2022, ώρα 12:00, στο σύνδεσμο:
https://us06web.zoom.us/webinar/register/WN_2zRxZj-fS1ODg66wnZpNXA

Κατόπιν εγγραφής οι ενδιαφερόμενοι θα λάβουν ενημερωτικό μήνυμα (email) με την επιβεβαίωση της εγγραφής τους και οδηγίες για συμμετοχή στο Εργαστήριο.

Ενημερωτικό Διαδικτυακό Εργαστήριο - Εθνικοί Κανονισμοί Συμμετοχής στο Πρόγραμμα EUROSTARS-3
2022-07-15 10:00 - 12:00
Για υποστήριξη των ενδιαφερόμενων και ενημέρωση για τους εθνικούς κανονισμούς και προϋποθέσεις συμμετοχής, το ΙδΕΚ, θα διοργανώσει σχετικό διαδικτυακό ενημερωτικό σεμινάριο (Webinar), στις 15 Ιουλίου 2022, ώρα 10:00-12:00 (τοπική ώρα). Για συμμετοχή, οι ενδιαφερόμενοι θα πρέπει να προχωρήσουν σε εγγραφή το αργότερο μέχρι την Πέμπτη, 14 Ιουλίου 2022, ώρα 12:00, στο σύνδεσμο: https://us06web.zoom.us/webinar/register/WN_Q4oXL454SSKo-lGziciiFA

Ενημερωτικό Διαδικτυακό Εργαστήριο (Webinar) με τίτλο «Νέα Πρόσκληση Υποβολής Προτάσεων του Προγράμματος “Διερεύνηση Βιομηχανικής Εφαρμογής Τεχνολογίας / Τεχνογνωσίας”(CONCEPT/0722)»
2022-07-19 10:00 - 12:00
Το Ίδρυμα Έρευνας και Καινοτομίας (ΙδΕΚ), στο πλαίσιο της ανακοίνωσης της νέας Πρόσκλησης για το Πρόγραμμα «Διερεύνηση Βιομηχανικής Εφαρμογής Τεχνολογίας / Τεχνογνωσίας» (CONCEPT/0722), ενημερώνει τους ενδιαφερόμενους για την διοργάνωση σχετικού Ενημερωτικού Διαδικτυακού Εργαστηρίου (Webinar).

Το Εργαστήριο απευθύνεται σε κυπριακές Επιχειρήσεις, Οργανισμούς Έρευνας και Άλλους Φορείς του ιδιωτικού και δημόσιου τομέα, οι οποίοι ενδιαφέρονται να εμπλακούν σε μικρής κλίμακας ερευνητικές δραστηριότητες με στόχο την προκαταρκτική διερεύνηση των πιθανών βιομηχανικών εφαρμογών που μπορεί να έχει μία τεχνολογία / τεχνογνωσία, πριν την έναρξη ενός εκτεταμένου ερευνητικού έργου τεχνολογικής ανάπτυξης και καινοτομίας.

Το Εργαστήριο θα πραγματοποιηθεί διαδικτυακά μέσα από την πλατφόρμα Zoom Webinars, την Τρίτη, 19 Ιουλίου 2022, μεταξύ 10:00-12:00 (τοπική ώρα). Η γλώσσα διεξαγωγής είναι η Ελληνική.

Για συμμετοχή, οι ενδιαφερόμενοι θα πρέπει να προχωρήσουν σε εγγραφή το αργότερο μέχρι την Δευτέρα, 18 Ιουλίου 2022, ώρα 12:00, στο σύνδεσμο: https://us06web.zoom.us/webinar/register/WN_AygUxYSFSnuwaoOS_mXa9Q.
Κατόπιν εγγραφής οι ενδιαφερόμενοι θα λάβουν ενημερωτικό μήνυμα (email) με την επιβεβαίωση της εγγραφής τους και οδηγίες για συμμετοχή στο Εργαστήριο.

διαδικτυακό ενημερωτικό σεμινάριο (Webinar) «Ευρωπαϊκές Συμπράξεις – Key Digital Technologies»
2022-07-29 11:00 - 13:00
Για υποστήριξη των ενδιαφερόμενων και ενημέρωση για τους κανονισμούς και προϋποθέσεις συμμετοχής, το ΙδΕΚ, θα διοργανώσει σχετικό διαδικτυακό ενημερωτικό σεμινάριο (Webinar), στις 29 Ιουλίου 2022, ώρα 11:00-13:00 (τοπική ώρα). Για συμμετοχή, οι ενδιαφερόμενοι θα πρέπει να προχωρήσουν σε εγγραφή το αργότερο μέχρι την Πέμπτη, 28 Ιουλίου 2022, ώρα 13:00, στο σύνδεσμο: https://us06web.zoom.us/webinar/register/WN_R-flTQ7oSaup01QRSlNG_w

Επιπρόσθετα, οι ενδιαφερόμενοι συστήνεται όπως αξιοποιήσουν το εργαλείο δικτύωσης της Σύμπραξης για εξεύρεση συνεργατών για σκοπούς συμμετοχής σε Προτάσεις Έργων: https://ecscollaborationtool.eu/

Για περαιτέρω πληροφορίες, οι ενδιαφερόμενοι μπορούν να απευθύνονται στο Κέντρο Εξυπηρέτησης Συνεργατών του ΙδΕΚ στο τηλέφωνο: 22205000 και στο ηλεκτρονικό ταχυδρομείο: support@research.org.cy

European Researchers’ Night
2022-09-30
Το European Researchers’ Night έρχεται στην Πλατεία Ελευθερίας στις 30 Σεπτεμβρίου!

ΙδΕΚ: Ανοικτή πρόσκληση σε μικρούς και μεγάλους, στη μεγαλύτερη γιορτή της έρευνας, της επιστήμης και της καινοτομίας στην Κύπρο

Στην Πλατεία Ελευθερίας στη Λευκωσία επιστρέφει για 16η χρονιά η μεγάλη γιορτή της έρευνας, της καινοτομίας και της επιστήμης, με την υπόσχεση να προσφέρει μία συναρπαστική εμπειρία σε μικρούς και μεγάλους.

Το European Researchers’ Night θα πραγματοποιηθεί την Παρασκευή, 30 Σεπτεμβρίου, από τις 09:00 το πρωί μέχρι και τις 10:00 το βράδυ, και διοργανώνεται από το Ίδρυμα Έρευνας και Καινοτομίας σε συνεργασία με τους κυριότερους φορείς από τον χώρο της έρευνας, της καινοτομίας και των επιχειρήσεων στην Κύπρο. Το European Researchers’ Night αποτελεί πρωτοβουλία της Ευρωπαϊκής Επιτροπής και διοργανώνεται ταυτόχρονα σε περισσότερες από 350 πόλεις σε όλη την Ευρώπη. Η εκδήλωση τελεί υπό την αιγίδα του Προέδρου της Κυπριακής Δημοκρατίας, κ. Νίκου Αναστασιάδη.

Κεντρικό θέμα της φετινής εκδήλωσης είναι οι «Ευρωπαϊκές Αποστολές» (European Missions), εμβληματικές δράσεις που υιοθέτησε η Ευρωπαϊκή Ένωση για εξεύρεση λύσεων σε ορισμένες από τις μεγαλύτερες προκλήσεις της Ευρώπης και του πλανήτη. Ο εκθεσιακός χώρος που θα στηθεί στην Πλατεία Ελευθερίας, θα φιλοξενεί γύρω στα 60 περίπτερα, με τη συμμετοχή δεκάδων ερευνητών/τριων και επιστημόνων από ακαδημαϊκά ιδρύματα, ερευνητικά κέντρα και κέντρα αριστείας, καθώς επίσης και ιδιωτικών επιχειρήσεων. Οι επιστήμονες θα παρουσιάσουν τις δράσεις τους, δίνοντας την ευκαιρία στο κοινό να συμμετάσχει σε ένα ευρύ φάσμα δραστηριοτήτων. Επιπρόσθετα, στο χώρο της εκδήλωσης θα παρουσιαστούν διαδραστικά πειράματα μέσω της χρήσης τεχνολογίας, πολυμέσων και προσομοιώσεων, καθώς και άλλες πλούσιες δραστηριότητες, βραβεύσεις και ψυχαγωγικά δρώμενα για μικρούς και μεγάλους.

Το πρόγραμμα του European Researchers’ Night περιλαμβάνει, επίσης, τον μαθητικό διαγωνισμό Science Unfold, που διεξάγεται φέτος για πρώτη φορά. Ο διαγωνισμός καλεί μαθήτριες και μαθητές της Μέσης Εκπαίδευσης να ασχοληθούν με μια επιστημονική ανακάλυψη της επιλογής τους, η οποία έχει συμβάλλει στην αναβάθμιση της ποιότητας ζωής των ανθρώπων και να το παρουσιάσουν με απλό και κατανοητό τρόπο αναδεικνύοντας την αξία της επιστήμης, της έρευνας και της καινοτομίας.
Οι αιτήσεις συμμετοχής στον διαγωνισμό θα πρέπει να αποσταλούν μέχρι την Τετάρτη, 21 Σεπτεμβρίου και ώρα 15:00 στον ακόλουθο σύνδεσμο: http://bitly.ws/u3Ys.

Για περισσότερες πληροφορίες για την εκδήλωση και το διαγωνισμό Science Unfold, οι ενδιαφερόμενοι μπορούν να επισκεφθούν την ιστοσελίδα του ΙδΕΚ: www.research.org.cy και τη σελίδα του στο Facebook: https://www.facebook.com/ResearchAndInnovationFoundationCy.

Την εκδήλωση στηρίζουν ως χορηγοί επικοινωνίας το Συγκρότημα ΔΙΑΣ και η τηλεόραση Sigma.

WEBINAR ΟΝ HORIZON EUROPE ‘WIDENING PARTICIPATION & STRENGTHENING THE ERA: ΗOP-ON FACILITY & ERA TALENTS’
2022-10-12 10:00 - 11:30
Το Ίδρυμα Έρευνας και Καινοτομίας (ΙδΕΚ) διοργανώνει στις 12 Οκτωβρίου 2022, στις 10:00 π.μ. με 11:30 π.μ., διαδικτυακή ενημερωτική εκδήλωση με τίτλο: ‘Widening Participation & Strengthening the ERA: Ηop-on Facility & Era Talents’.
Η εκδήλωση θα παρέχει πληροφόρηση σε σχέση με τις τρέχουσες χρηματοδοτικές ευκαιρίες στο Πρόγραμμα Εργασίας ‘Widening Participation and Strengthening the ERA’ για την περίοδο 2021-22. Ειδικότερα, αυτές αφορούν στις Προσκλήσεις Υποβολής Προτάσεων ERA Talents και Hop–on Facility. Στην εκδήλωση θα συμμετέχει ο Εκπρόσωπος της Ε.Ε., Dr. Stijn DELAURE, RTD.A.3 DG Research & Innovation της Ευρωπαϊκής Επιτροπής, ο οποίος θα παρουσιάσει την Πρόσκληση Υποβολής Προτάσεων ERA Talents. Στη συνέχεια, η Πρόσκληση Υποβολής Προτάσεων Hop-on Facility και οι υπηρεσίες των Εθνικών Σημείων Επαφής (ΕΣΕ) της Κύπρου, θα παρουσιαστούν από τους κα Κωνσταντίνα Μακρή και κο Μαρίνο Φωτιάδη (διορισμένα ΕΣΕ της Κύπρου για το Πρόγραμμα ‘Widening Participation & Strengthening the ERA’, ΙδΕΚ) αντίστοιχα.
Για περισσότερες πληροφορίες καθώς και την ημερήσια διάταξη της εκδήλωσης πατήστε εδώ.
Η εκδήλωση θα πραγματοποιηθεί διαδικτυακά, μέσω της πλατφόρμας ZOOM. Οι ενδιαφερόμενοι και ενδιαφερόμενες θα πρέπει να εγγραφούν εκ των προτέρων μέσω του σχετικού συνδέσμου (ΕΓΓΡΑΦΗ) έτσι ώστε να τους δοθεί πρόσβαση να παρακολουθήσουν την εκδήλωση και να υποβάλουν τα ερωτήματά τους. Σημειώνεται ότι η εκδήλωση θα διεξαχθεί στα Αγγλικά και η συμμετοχή είναι χωρίς χρέωση.
Υπενθυμίζεται ότι, το Πρόγραμμα «Ορίζοντας Ευρώπη», είναι το 9ο κατά σειρά χρηματοδοτικό Πρόγραμμα της ΕΕ για δραστηριότητες Ε&Κ. Με κεντρικό στόχο την μεγιστοποίηση του επιστημονικού, οικονομικού και κοινωνικού αντίκτυπου των επενδύσεων της ΕΕ στην Ε&Κ, το Πρόγραμμα με διάρκεια από το 2021 έως το 2027 έχει συνολικό προϋπολογισμό 95,5 δις. Ευρώ.
Η Οριζόντια Προτεραιότητα ‘Widening Participation & Strengthening the ERA’ / «Διεύρυνση Συμμετοχής και Ενίσχυση του Ευρωπαϊκού Χώρου Έρευνας», χωρίζεται σε δύο βασικές Ενότητες: η πρώτη αφορά στη «Διεύρυνση της Συμμετοχής και τη Διάδοση της Αριστείας» (Widening) και η δεύτερη στην «Ενίσχυση του Ευρωπαϊκού Χώρου Έρευνας» (ERA). Μέσω της συγκεκριμένης Προτεραιότητας, η ΕΕ στοχεύει στην αντιμετώπιση των ανισοτήτων που παρουσιάζονται ανάμεσα στις χώρες τις ΕΕ, μέσω μέτρων ειδικά σχεδιασμένων για στήριξη των χωρών με χαμηλή απόδοση στην Ε&Κ. Στοχεύει επίσης να υποστηρίξει τις πολιτικές προτεραιότητες του Ευρωπαϊκού Χώρου Έρευνας που αφορούν στην ενίσχυση των επενδύσεων, στη βελτίωση της πρόσβασης στην αριστεία και στη μεταφορά των ερευνητικών αποτελεσμάτων στην οικονομία, βοηθώντας έτσι τις χώρες-μέλη να παρουσιάσουν πρόοδο στη στόχευση που έχει τεθεί για επένδυση στην Ε&Κ της τάξης του 3% του ΑΕΠ τους.
Επί της ευκαιρίας, θα θέλαμε να ενημερώσουμε ότι όσοι/όσες ενδιαφέρονται να λαμβάνουν αντίστοιχη ενημέρωση αλλά και εξατομικευμένη πληροφόρηση σχετικά με τις ευκαιρίες χρηματοδότησης, εκδηλώσεις και άλλες δραστηριότητες που σχετίζονται με τα ευρωπαϊκά Προγράμματα Έρευνας και Καινοτομίας, μπορούν να συμπληρώσουν τα στοιχεία και τους τομείς δράσης τους στο ερωτηματολόγιο που βρίσκεται διαθέσιμο εδώ.
Σε σχέση με την εν λόγω διαδικτυακή εκδήλωση, οι ενδιαφερόμενοι και ενδιαφερόμενες μπορούν να επικοινωνούν με τα αρμόδια στελέχη του ΙδΕΚ και Εθνικά Σημεία Επαφής για την Οριζόντια Προτεραιότητα «Widening Participation and Strengthening the ERA», κα Κωνσταντίνα Μακρή (ηλεκτρονικό ταχυδρομείο: cmakri@research.org.cy, τηλ.: 22205054) και κ. Μαρίνο Φωτιάδη (ηλ. ταχ. mphotiades@research.org.cy, τηλ.: 22205048).
